Vučić: Jaču armiju od Srbije nema ni jedna zemlja slična po broju stanovnika i teritoriji - Sve o Srpskoj\nVučić: Jaču armiju od Srbije nema ni jedna zemlja slična po broju stanovnika i teritoriji\nTVRDI DA ĆE SRBIJA BITI POD PRITISCIMA ZBOG PREDSTOJEĆE ODLUKE O KiM\n„Protesti zbog cene goriva su politički organizovani. Kako to da niko ne kaže ‘Alal vera Vučiću, imamo najnižu cenu hleba'“ i kako niko ne kaže da je u Srbiji struja najjeftinija u Evropi. Cena struje u Srbiji je 6,64 evrocenta po kilovat satu, najjeftina posle toga je u Makedoniji 8,2 evrocenta. Što ne izađete na ulicu pa se zakačite za bandere i kažete nećemo ovako jeftino da plaćamo. Hleb nije važan, struja nije važna, važno je gorivo i pri tome nam predavanja drže oni koji su prodali NIS“\nPREDSJEDNIK Srbije Aleksandar Vučić izjavio je danas da je svako ko želi da protestuje dobrodošao, samo da ne krši zakon.\nOn je poslije obilaska Vojne gimnazije ocijenio da je protest zbog visokih cijena goriva politički organizovan i da na to pozivaju opozicioni lideri.\n„Ja molim normalne ljude da budu trpeljivi i strpljivi, nikakvog nasilja u Srbiji ne sme da bude, nimalo ih se ne plašim“, rekao je Vučić i dodao da je posao Vlade da gleda „šta, kako i šta može da uradi“.\nOn je rekao da opozicija govori da je protestovalo 1.000 ljudi, ali da u realnosti „dva automobila stanu ispred autobusa gradskog prevoza na Pančevačkom mestu, onda ljudi stanu iza“.\nVučić je upitao „kako to da niko ne kaže ‘Alal vera Vučiću, imamo najnižu cenu hleba'“ i kako niko ne kaže da je u Srbiji struja najjeftinija u Evropi. „Cena (struje) u Srbiji je 6,64 evrocenta po kilovat satu, najjeftina posle toga je u Makedoniji 8,2 evrocenta. Što ne izađete na ulicu pa se zakačite za bandere i kažete nećemo ovako jeftino da plaćamo. Hleb nije važan, struja nije važna, važno je gorivo i pri tome nam predavanja drže oni koji su prodali NIS“, rekao je Vučić.\nUkazao je da će Srbija u narednom periodu biti na meti brojnih pritisaka zbog njene predstojeće odluke o Kosovu i Metohiji.\n„Bićemo pod veliki pritiscima, a oni koji žele na različite načine da Srbiju slome pokušaće da to urade iznutra da bi oslabili našu pregovaračku poziciju i rekli vidite šta smo sve u stanju da vam uradimo“, kazao je Vučić.\nDodao je da dok su on kao predsjednik države i Vlada Srbije snažni, teško je vršiti tako veliki uticaj na odluku o rješavanju kosovsko-metohijskog pitanja.\n„Zato smo slušali priče da je Srbija sledeća zemlja u kojoj će biti ubijen novinar, a već imamo pet zemalja u kojoj su ubijani i ranjeni novinari, a kod nas je najozbiljniji napad bio na Maru Dragović i Gordanu Uzelac od strane batinaša i secikesa iz Dveri i drugih organizacija. Ali to nikoga ne interesuje, a to je jedna u nizu laži da bi se smanjio ugled Srbije u svetu“, rekao je Vučić.\n„Dobrodošli u Vojsku Srbije, ako treba – davaćemo bonuse“\nPredsjednik Vučić pozvao je danas sve zainteresovane da se upišu u Vojnu gimnaziju u Beogradu, jer je to internat koji daje znanje i šansu za lep i pristojan život.\nDobrodošli u Vojsku Srbije“, kazao je Vučić posle obilaska renoviranih učeničkih soba, čitaonice i ostalih prostorija.\nVučić je kazao da je u prvu fazu renoviranja uloženo 32 miliona dinara, a da će uslijediti druga i treća faza radova kako bi se u potpunosti renovirao internat Vojne gimnazije koji je otvoren 1970. godine od kada ništa nije mijenjano.\nPredsjednik Srbije je kazao da Vojnu gimnaziju trenutno pohađa 327 učenika iz različitih dijelova zemlje, od kojih je 112 djevojaka, na šta je, kako je rekao, posebno ponosan.\n„Ohrabrujem sve starešine da gradimo decu, da ulažemo u znanje, jer je znanje naše oružje“, poručio je Vučić.\nPredsjednik Srbije kazao je i da je dogovoreno da se u internatu popravi kvalitet hrane i trpezarija, navodeći da se danas sam uvjerio u to kako izgleda smještaj za 80 polaznika te gimnazije.\n„Pre kraja godine ili početkom sledeće godine svi građani Srbije moći će da vide velike promene tehnike i oružja. Građani će moći da vide koliko je Vojska jača i snažnija nego pre“, kazao je Vučić i dodao da je nešto u Vojsci promenjeno, ali da mora još mnogo toga da se mijenja.\nDodao je da, međutim, Vojska Srbije nikada ne može biti na nivou na kome je bila jugoslovenska vojska.\nNaveo je da vojni budžet iznosi više od milijardu, što nije malo. „Od zemalja sličnih ljudskih i teritorijalnih kapaciteta ne postoji snažnija armija od naše“, kazao je Vučić.\nGovoreći o problemima u vojsci, Vučić je rekao da je prvi problem ljudski potencijal i da mora da bude mnogo više vojnika, da je potom problematično to što je tehnika zastarjela, jer decenijama nije opremljena, kao i da se u društvu mora promijeniti odnos prema vojnicima i policajcima jer bez njih nema bezbjednosti.\n„Ako treba, davaćemo bonuse (za nošenje oficirske uniforme)“, kazao je predsjednik Srbije.\nVučić: Hteo sam granicu sa Albancima, nisam uspeo jer građani smatraju da je bolje da smo ni na nebu ni na zemlji\nTrifković: Ishod izbora u Srpskoj – ozbiljan udarac namerama stranih faktora\nIlarion: Carigradska patrijaršija se u ulozi koordinativnog centra pravoslavlja – samolikvidirala\nDodik: Pokušaću da stavim na dnevni red sva dejtonska ovlašćenja koja su oteta Srpskoj\nRuska pravoslavna crkva zbog Ukrajine prekinula odnose sa Carigradskom patrijaršijom\nDodik: CIA je skrivanjem izvještaja o masakru više od 1.000 Srba oko Srebrenice učinila SAD saučesnikom\nVučić: Do 1. maja u sedam gradova će krenuti gradnja stanova za pripadnike snaga bezbednosti\nKina svojim muslimanima dozvoljava samo halal hranu, ali ne i `halal frizure` i `halal kupke`\nPatrijarh Irinej na Cetinju: Srbi i Crnogorci su jedan narod, iako su podeljeni nisu razdeljeni\nHoking u posljednjoj knjizi upozorava: pojava ljudi sa izmjenjenim DNK – opasnost za čovječanstvo\nIvanić priznao Dodikovu pobjedu; Košarac: Pobijedio ga je i u Banjaluci\nMilena Dravić u Aleji zaslužnih građana – pored svog i našeg Dragana Nikolića\nIlarion: Za RPC je sada nemoguće da bude u jedinstvu sa Carigradskom patrijaršijom\nRPC pozvala ukrajinske vlasti da ne dozvole otimanje crkava i manastira UPC-MP\nDodik: Neće biti dobro budu li Džaferović i Komšić unosili ratnu politiku u Predsjedništvo BiH\nI Hrvati 11 opština Srednje Bosne poručili Komšiću da je za njih persona non grata\nDodik najavio opozivanje loših ambasadora BiH Srba, prvo će im ponuditi da se sami povuku\nU SDS se formiraju dva tabora – jedan je za saradnju sa SNSD i smjenjivanje Govedarice\nČepurin Vučiću: Predsjednik Putin izrazio je želju da posjeti Srbiju u januaru\nDodik: Neću podržati tužbu protiv Hrvatske koju najavljuju Komšić i Džaferović\nU Prokuplju otkriven spoemnik junačkom i slavnom Gvozdenom puku\nMUP Srpske: Ni policija iz EU ne može na teritoriju Srpske bez odobrenja Banjaluke\nVašington preko Vartolomeja cijepa pravoslavlje i daje autokefalnost ukrajinskim raskolnicima\nDodik: Ako na sastancima Predsjedništva BiH ne bude zastave Srpske – ja im neću prisustvovati\nIvanić i Govedarica pucaju u prazno – nevažećih listića kao i na prethodnim izborima\nBošnjaci glasali za Ivanića, ali mu ni to nije bilo dovoljno\nDodik: Prije nego što prvi put odem u Sarajevo – zakletvu ću položiti pred Skupštinom Srpske\nBritanski general: Mnoge evropske zemlje i ne slute da od Rusije gube informacione ratove


Webiz 2.0, Prvi dan - Usijavanje - Crnjaković.com\nWebiz 2.0, Prvi dan – Usijavanje\nMarch 22, 2014 1 Comment Freelance work, Rad i disciplina\nedukacija internet poslovanje IT konferencija webiz\nKao što sam i najavio, nisam mogao da propustim ni ovogodišnji Webiz u Zrenjaninu, koji zrači odličnom atmosferom još pre nego što je redovno počeo. Završio se deo poslovne edukacija, a takođe i prvi dan konferencijskog dela i mogu da prokomentarišem samo jedno – Webiz 2.0 Blastoff!\nPrepuna sala Hotela Vojvodina se naprosto usijala od broja učesnika koji su pomno pratili sva predavanja odličnih predavača koji su otvorili konferencijski deo. I pored preteranog broja učesnika, organizacija, tehnička podrška i registracija su bili na izuzetnom nivou.\nWebiz je i ove godine okupio eminentne stručnjake i najveća imena u IT sferi regiona i pored prvog očekuje nas zanimljiva dva dana predavanja. Za sve one koji nisu mogli prisustovati obezbeđen je LiveStream uz saradnju sa LiveTV. Samo kratko osvrnuću se na nekoliko premisa koje su se mogle izvući sa jučerašnjih predavanja:\nDušan Vukanović nam je naznačio da ipak ima nade za mlade koji žele da napreduju u svom životu, shodno odzivu ovoj konferenciji, nažalost, činjenica je da na svakog učesnika Webiz-a ima još barem 10 mladih koji ne žele da se pokrenu i rade na sebi što je ključno za svačiji uspeh.\nŽarko Ptiček nas je na sebi svojstven način uveo u osnove pravnih okvira koji su od interesa IT kompanijama i pojedincima. Definitivno osnov svake IT konferencije i čovek kojeg uvek vredi poslušati.\nU maniru nekadašnjih emisija “Posle 2000-te”, Nikola Kojović nam je pokazao kako budućnost može da izgleda predstavljajući futuristički opremljenu školu u Podgorici.\nDva velika predavanja na kraju prvog dana pripala su Maji Magdelinić koja nam se predstavila ispred kompanije Google i Dejanu Pretroviću ispred svetski poznate kompanije Dejan SEO. Govoreći izuzetno subjektivno Google prezentacija nije dorasla svom imenu osim ukoliko nisu hteli predstaviti apsolutnu moć Google Analytics alata i pravljenja statistika u svim moguim sferama. Sa druge strane Dejan nam je fantastično pokazao zašto je SEO toliko bitan i dao svima nešto o čemu treba da razmišljaju.\nIznenađenje dana je bilo specijalno izdanje Njuz-a u štampanom obliku, koje je oduševilo sve učesnike.\nNi kraj dana nije bio pod manom, završavajući se uz tamburaše, odlično gostoprimstvo i još bolju atmosferu. Da vidimo šta nam donosi drugi dan…\nOne thought on “Webiz 2.0, Prvi dan – Usijavanje”\nPingback: Webiz 2.0, Dan drugi – Motivacija | Crnjaković i tačka


Stara planina : Falkensteiner grupacija formira tim za Srbiju – Stara planina – Babin zub servisne informacije\nSiniša Milenković, direktor Hotela Stara Planina****, imaće osnovni zadatak da taj luksuzni kompleks zajedno sa svojim timom saradnika popularizuje među porodicama i omladinom, kao i da doprinese širenju turizma na Staroj planini. Pre dolaska na mesto direktora Falkensteiner hotela Milenković je svoje dugogodišnje iskustvo sticao u hotelima u Dominikanskoj Republici i Crnoj Gori. Formalno obrazovanje stekao je na fakultetu Tecnologico de Monterrey u Meksiku, a usavršavao se pohađajući brojne seminare u svetu.\nPoslovni zadatak imenovanih direktora usmeren je na prepoznavanje i praćenje strateških ciljeva koji vode uspešnom poslovanju, organizaciji i koordinaciji unutar hotela, kao i razvijanju i realizaciji prodajnog koncepta.\nPrema najavama predstavnika FMT grupe otvaranje Hotela Belgrade****s najavljeno je za treći decembar ove godine, dok je zvanično otvaranje skijaške sezone na Staroj planini planirano za 13. decembar.


Starci vladaju svetom: Lideri najmoćnijih zemalja imaju više od 60 godina, naslediće ih još stariji - Telegraf.rs\n30/09/20 | 10:50\nNajmoćniji lideri sveta u proseku su stariji od 65 godina, smežurani su i ne planiraju skoro da odu sa vlasti. Retki su primeri, kao u u Francuskoj, gde vladalac nema "ni 50 godina"\nSAD, Rusija i Kina nalaze na vrhu liste najmoćnijih zemalja sveta, prema globalnoj listi moći iz 2020. godine. U top tri najjače zemlje našle su se zahvaljujući svom uticaju kao nacije, odnosno političkoj, ekonomskoj i vojnoj moći. Njih vode lideri koji imaju više od 65 godina, a ni lideri drugih moćnih zemalja nisu puno mlađi. Da li nam ovo govori da se na čelu najmoćnijih zemalja sveta nalaze starci?\nSAD - Donald Tramp 74 godine\nSAD zadržavaju svoju poziciju kao najmoćnije države na svetu, dok njen lider Donald Tramp ima 74 godine.\nTramp se trenutno bori za drugi mandat, a protivnik mu je demokrata Džo Bajden, koji ima 77 godina. Ukoliko Tramp izgubi na izborima u novembru, na čelo SAD doći će još stariji lider, kom su tokom kampanje i zamerali zbog njegovih godina.\nSAD su najdominantnija ekonomska i vojna sila na svetu, a njen kulturni pečat obuhvata svet zahvaljujući produkciji filmova, TV-a i muzike.\nRusija - Vladimir Putin 67 godina\nRusija je i prošle godine bila na drugom mestu najmoćnije zemlje sveta, dok njen predsednik Vladimir Putin ima 67 godina.\nPutin je na čelu Rusije već 20 godina, od kojih je 15 bio predsednik, a pet premijer.\nOve godine donet je niz ustavnih promena, koji su Putinu omogućili da ostane na vlasti još 16 godina.\nKina - Si Đinping 67 godina\nKina je i ove godine na trećem mestu najmoćnije zemlje sveta. Njen predsednik Si Đinping ima 67 godina, isto kao i Putin.\nKina je dom jedne od najstarijih civilizacija, najmnogoljudnija je zemlja na svetu i jedna od najvećih svetskih država.\nOve godine našla se na udaru kritika i mnogi je krive zbog pandemije korona virusa, koja je počela u kineskom Vuhanu.\nMnogi su okrivili i Đinpinga da je pokušao da sakrije razmere epidemije i da nije na vreme obavestio svet.\nNemačka - Angela Merkel 66 godina\nKada se spomene Nemačka, svi odmah pomisle na Angelu Merkel, kancelarku i jednu od najmoćnijih žena na svetu.\nKancelarka ima 66 godina i mnogi će se složiti da "ona vuče sve konce".\nNemačka je na četvrtom mestu najmoćnije zemlje sveta, a popularnost Merkelove porasla je ove godine zbog njenog odnosa ka pandemiji.\nVelika Britanija - Boris Džonson 56 godina\nPremijer Velike Britanije spada u red malo mlađih lidera jer ipak još nije prebacio 60 godina.\nVelika Britanija nalazi se na petom mestu najmoćnije zemlje sveta, ali poznato je da Džonson ništa ne može da odluči bez blagoslova kraljice Elizabete II, koja ima 94 godine.\nFrancuska - Emanuel Makron 42 godine\nNa čelu Francuske, šeste po redu najmoćnije države sveta, nalazi se Makron koji ima 42 godina, puno manje od nekih njegovih kolega.\nOtkako je na čelu Francuske, Makron se suočio sa nekoliko velikih izazova, kao što su protesti "žutih prsluka", nakon čega mu je popularnost opala.\nFrancuska je jedna od zemalja koja je teško pogođena tokom pandemije korona virusa, a broj obolelih ponovo raste poslednjih nedelja, zbog čega se zemlja suočava sa novom blokadom.\nJužna Koreja - Mun Džae In 67 godina\nJužna Koreja se ove godine našla na devetom mestu najmoćnijih zemalja sveta, a njen predsednik ima 67 godina.\nMun Džae In tokom svog mandata postao je prvi predsednik koji se susreo sa liderom Severne Koreje Kim Džong Unom, kako bi okončali spor koji traje decenijama unazad.\nIako je ovaj sastanak prošao dobro, odnosi između dve zemlje ponovo su se pogoršali u poslednje vreme, a Mun Džae In jedan je od lidera koji je hvaljen zbog postupanja sa pandemijom.\nSeverna Koreja - Kim Džong Un 36 godina\nNa mestu lidera jedne od najmističnijih i najzatvorenijih zemalja na svetu nalazi se diktator koji ima samo 36 godina. Poznat je po svojoj okrutnosti prema neistomišljenicima, iako je poslednjih godina pokušao da promeni svoj i imidž zemlje u svetu.\nPoslednjih nekoliko meseci kružile su razne glasine o njegovom zdravlju, pa čak i da je umro, ali državna agencije svako malo izbaci fotografije lidera, kojima dokazuju da je živ i zdrav, mada njihova autentičnost nikako ne može da se potvrdi.\nIndija - Narendra Modi 70 godina\nPremijer Indije ima 70 godina, a zemlja se nalazi na 14. mestu najmoćnijih država sveta. Ove godine našla se pred velikim izazovom zbog pandemije korona virusa, sa više od šest miliona obolelih.\nTurska - Redžep Tajip Erdogan 66 godina\nTurska je 16. najmoćnije zemlja na svetu, a predsednik Erdogan poslednjih nekoliko dana u centru je zbivanja nakon sukoba između Azerbejdžana i Jermenije, u kojem podržava Baku i kaže da je spreman da pomogne i vojno.\nŠvedska - Stefan Leven 63 godine\nPremijer Švedske Leven ima 63 godine i na čelu je 20. najmoćnije zemlje sveta.\nOve godine svi su se čudili bizarnoj odluci Švedske da ne uvede blokadu i restriktivne mere zbog korone, ali poslednjih dana sve je više hvale jer je bez karantina skoro uspela da obuzda epidemiju.\nFinska - Sana Marin 34 godine\nMarin je premijerka Finske i jedna od najmlađih liderki na svetu.\nOna je dokaz da na čelu zemlje mogu da budu i mladi lideri, koji upravo svojom mladošću i snagom mogu da povedu zemlju u nove izazove.\n30. septembar 2020 | 12:42\nTo samo govori koliko je Svet u opasnosti Tuga


Zvezdina istorijska pobeda u Belgiji\nSinoćnji trijumf Crvene zvezde nad Gentom (2:0), osim što je naš klub doveo na korak od prezmiljavanja u Evropi, važan je zbog toga i što nam je ovo prva pobeda u Belgiji.\nU svojoj dugoj istoriji - Crvena zvezda je četiri puta igrala takmičarsku utakmicu u Belgiji i to bez uspeha, tako da pobeda i sjajna igra pulena Dejana Stankovića još više dobija na važnosti. Dva trijumfa koja smo ostvarili nad Gentom u poslednjih mesec dana bi u potpunosti mogla da promene sliku o odnosu Crvene zvezde i belgijskih klubova.\nU Belgiji smo takmičarsku utakmicu prvi put odigrali u sezoni 1981/82 kada smo izgubili 2:1, a jedini pogodak za naš tim postigao je Boško Đurovski. Bila je to četvrtina finala Kupa evropskih šampiona, a s obzirom na to da smo i u revanšu u Beogradu poraženi identičnim rezultatom - tu smo završili takmičenje.\nU grupnoj fazi Kupa evropskih šampiona, u sezoni 1991/92, poraženi smo od Anderlehta na gostujućem terenu kada je rezultat bio 3:2 za belgijskog predstavnika. Pogotke za naš tim su postigli Darko Pančev i Slaviša Čula, dok smo u duelu odigranom u Budimšeti, gde smo uslovno rečeno bili domaćini, slavili identičnim rezultatom koji je bio u prvom meču.\nPoslednji put smo u Belgiji igrali u sezoni 1997/98 kada nas je Ekeren pobedio rezultatom 3:2. Prvi pogodak delo je Perice Ognjenovića, a drugi baš našeg sadašnjeg trenera - Dejana Stankovića. Igrao se 63. minut kada je Stanković prihatio loptu na šesnaest metara, krenuo u dribling i snažnim udarcem pogodio mrežu rivala. U Beogradu je pak bilo 1:1, ali simbolika u kojoj Stanković kao igrač na poslednjem gostovanju daje gol u Belgiji, a potom i kao trener ostvaruje prvu pobedu - ne može da bude slučajna.\nPokazali su njegovi puleni sinoć da Crvena zvezda može da ode u Belgiju i pobedi. Golovi Njegoša Petrovića i Nemanje Milunovića biće večno zapamćeni i verujemo da će nakon sinoćnje utakmice krenuti pozitivna serija za naš klub, što se tiče mečeva u Belgiji.


Vukadinović: Merkelova ne dolazi kao kurir | Politika | DW | 05.07.2015\nVukadinović: Merkelova ne dolazi kao kurir\n„Autoritarne tendencije srpske vlasti prolazi ispod radara Nemačke ili izazivaju tek blage majčinske reakcije u smislu: nije to baš lepo“, kaže Đorđe Vukadinović u intervjuu za DW pred posetu Angele Merkel Srbiji.\nDW: Gospodine Vukadinoviću, nedeljama se srpski političari i čaršija pitaju donosi li Angela Merkel u Beograd famozni datum početka pregovora sa Srbijom o pojedinim poglavljima, kao da je nemačka kancelarka nekakav kurir. Šta Vi mislite?\nĐorđe Vukadinović: Glupo je predstavljati Angelu Merkel kao nekog kurira. Ona je ipak dovoljno krupan politički faktor da ne mora da prenosi ničije poruke – ma koliko inače bili složeni odnosi Berlina i Vašingtona. Sećanje na njenu prethodnu posetu regionu i onaj legendarni susret sa Borisom Tadićem dodatno povećava napetost, očekivanja, verovatno strahovanja nekih delova srpskog političkog spektra. Merkelova sigurno ne dolazi praznih ruku nego sa nekim porukama, ali je ne bih doživljavao ni kao kurira ni kao dobru vilu koja nosi darove u vidu datuma početka pregovora ili milijardi investicija.\nDakle dolazi važan državnik, predstavnik verovatno najvažnije evropske zemlje, u posetu trusnom području Balkana i jednoj ambivalentnoj vlasti u Beogradu. Ta vlast se iz sve snage trudi da demonstrira privrženost evropskim vrednostima – u stvari evropskom putu, jer od vrednosti tu i nema bog zna šta – i posebno lojalnost Nemačkoj i lično Angeli Merkel. Opet, ta vlast pokušava da zadrži makar veštačku vezu sa svojim biračkim telom koje je dosta nenaklonjeno Nemačkoj, evropskom putu i vrednostima, a pokušava da održi i tradicionalne veze sa Rusijom do kojih dosta drži i celokupno biračko telo. Ta šizofrena pozicija srpskih domaćina se reflektuje i u pisanju medija pred posetu Merkelove.\nPomenuli ste susret Merkelove i Tadića 2011. Nikada kancelarka nije bila tako vidno besna, kao na konferenciji za novinare u Beogradu jer je Tadić odbio ukidanje paralelenih struktura na Kosovu. Dolazi li sada Merkelova u goste boljem đaku Vučiću?\nIspredaju se pomalo i urbane legende o toj prošloj poseti Merkelove. U velikom delu srpske političke čaršije preovladava mišljenje da je Boris Tadić izgubio izbore nakon te posete, to jest da je tada precrtan od strane Berlina pa i drugih centara odlučivanja u EU. To je možda preterano tumačenje, ali ima zrno istine. Činjenica je da je Angela Merkel bila nezadovoljna tadašnjim stavom Beograda, dakle svojih pulena i miljenika iz Demokratske stranke. Zahtevi Nemačke se mogu različito spakovati, ali se uvek svode na jedno te isto – ne baš priznanje, ali prihvatanje nezavisnosti Kosova i neometanje Prištine na putu kao regionalnim i međunarodnim organizacijama što na kraju balade uključuje članstvo u Ujedinjenim nacijama. Tu je i zahtev za zaokruživanjem teritorijalnog integriteta i suvereniteta Kosova na čitavoj teritoriji.\nVukadinović: Vučić hoće da bude najbolji evropski đak\nSa istim zahtevima Merkelova dolazi i sada, s tim što se pre svega Vučić pokazao kao dobar đak i zajedno sa Nikolićem i Dačićem sada spada u dobre momke. Možda su bivši radikali, a sadašnji naprednjaci upravo naučeni lekcijom koja je priređena Borisu Tadiću, a i na sopstvenom primeru jer su godinama kao najjača stranka tavorili duboko u opoziciji. Dakle naprednjaci na čelu sa Vučićem su izvukli pouke i sada kao štreberi pokušavaju da budu veći katolici od pape, kao što konvertiti obično i rade. Oni hoće da budu bolji evropski đaci od Tadića, Pajtića i ostalih demokrata.\nMeđutim, deluje da je malo zapelo u pregovorima sa Kosovom. Cinici bi rekli da se u Vučićevoj retorici od „ne damo Kosovo“ stiglo do „ne damo Gazivode“, ali bez obzira, napretka u pregovorima nema, a baš su oni uslov za otvaranje pregovora sa EU. Kako komentarišete aktuelni momenat?\nNema sumnje da je Vučiću stalo da se pokaže kao najbolji evropski i nemački đak. Manifestacije njegovih pokušaja su nekada tragikomične i kontraproduktivne. Međutim, postoji nešto u samoj stvari što onemogućava beogradske aktere da do kraja izađu u susret zahtevima koji dolaze iz Berlina, Brisela ili Vašingtona. Strukturalno gledano, teško je zamisliti prozapadniju i evrofilniju političku elitu od one koju je nudila Demokratska stranka, pa ipak ni Boris Tadić nije mogao, smeo ili hteo da izađe u susret zahtevima Angele Merkel pa je prošao kako je prošao. Unapređeni radikali sa Aleksandrom Vučićem imaju barem jedan problem manje od Tadića – nemaju pred sobom ljutu patriotsku i nacionalističku opoziciju kakva su oni sami bili Tadiću. Dakle sada nema faktora stotina hiljada ljudi koji se valjaju ulicama Beograda i protestuju protiv izdaje Kosova. Uz to su Vučić i Nikolić raskrstili sa dvodecenijskom prošlošću prepunom velikih reči i zakletvama o Velikoj Srbiji i Kosovu kao srcu Srbije.\nMože biti da su te okolnosti povećale aspiracije Prištine ili dela zapadnih centrala, a možda je reč o istim zahtevima koje nijedna elita u Beogradu nije u stanju da ispuni. U Beogradu postoji i teorija u koju se ja ne bih kladio, naime da Vučić samo taktizira i kupuje vreme, da je on spreman da prihvati sve što se od njega traži, a da je zaklinjanje u Gazivode samo karikaturalni ostatak zaklinjanja u Kosovo, ili Karlobag, Karlovac, Ogulin i Viroviticu. Dakle, možda je reč samo o procesu anesteziranja srpskog javnog mnjenja, ali pre svega samih naprednjačkih birača kod kojih reč Kosovo još uvek znači više nego što znači vođama SNS. Možda ima od svega pomalo – da su zahtevi nepravedni i svode se samo na ispunjavanje želja Prištine, te je to onda gorka pilula, žaba koju Vučić još ne može da proguta, a možda ima i njegovog taktiziranja.\nNedavno sam o poseti Angele Merkel pričao i sa demohrišćaninom Gunterom Krihbaumom. Pitao sam ga i o slobodi medija u Srbiji na šta je on odgovorio da Srbija, prema Reporterima bez granica, ostvaruje napretke! To je malo nečuveno nama koji znamo bolje. Da li Vam deluje da Vučićeva vlast uživa kosovski bonus, to jest, da Brisel i Berlin žmure kada su u pitanju osnovna ljudska prava i sloboda mišljenja u Srbiji?\nOdnos Berlina i Brisela prema Beogradu je determinisan ponašanjem Srbije prema Kosovu odnosno procesu implementacije kosovske nezavisnosti. Sve ostalo je u trećem ili petom planu, uključujući pomenute evropske vrednosti, ljudska prava, slobodu govora, tretman opozicije. Jer Vučićeva vlada ne zaslužuje prelaznu ocenu po tim kriterijumima, čak i kada su oni sniženi, balkanski. Dovoljno je pogledati srpske medije nekoliko dana, ono o čemu piše ili ne piše štampa, da bi se shvatilo kako stoji sa stvar sa slobodom izražavanja i demokratijom u Srbiji. To ili prolazi ispod radara Zapada, pogotovo Nemačke, ili izaziva tek blage majčinske reakcije u smislu: no-no, nije baš lepo, budite manje zločesti prema opoziciji i kritičarima.\nTo ostavlja gorak ukus u ustima višedecenijskih zagovornika i istinskih privrženika evropskih vrednosti. Mnogi moji prijatelji i poznanici su sada mnogo kritičniji prema EU od mene, koji sam uvek bio evroskeptik. Ali oni su sada još skeptičniji jer se osećaju izdanim. Verovali su da EU nije samo konglomerat velikih sila i političkih interesa, već da je i zajednica nekih vrednosti koji se sada očito i brutalno krše u Srbiji. To nije dobro dugoročno za evropsku stvar u Srbiji, ali kratkoročno odrađuje posao, ako se sve svodi na primenu kosovske nezavisnosti. Ako je samo to kriterijum, onda je ova vlada uspešnija od svih prethodnih i budućih koje mogu da se zamisle.\nSusret iz 2011: mnogi tvrde da je posle Toga Merkelova precrtala Tadića\nMerkelova obilazi i Tiranu i Sarajevo. Na Balkanu se formira transferzala korisnih autokrata, ili, kako se to kaže, demokratora, od Vučića, Đukanovića, Gruevskog do ovih u BiH koji ne mogu ni da se pobroje. Ako pogledamo širi plan, to da Merkelova baš sada obilazi region kada na svetu ima mali milion kriznih žarišta – šta Vam to govori?\nMerkelova dolazi da poseti tri balkanske prestonice koje se nalaze u sferi nemačkog uticaja i tradicionalno i aktuelno. Ona posećuje zemlje koje – što voljno, što malo manje voljno – žele pod skute Nemačke i čija se rukovodstva iz različitih razloga takmiče u privrženosti dominantnom kursu Brisela i Berlina. Naravno, u sve tri zemlje prilično je diskutabilno stanje evropskih vrednosti i tu se pokazuje da Berlinu ne smeta stanje stvari sa demokratijom. Kao da im je važnije da recimo Crna Gora ide ka NATO i isteruje ruski uticaj nego da se stvarno brine kako stoje ljudska prava, sloboda štampe ili tretman opozicije. To pokazuje da postoje dvostruki standardi za razne geografske zone – politički, ekološki ili socijalni standardi koji važe u Nemačkoj, Francuskoj i zemljama Beneluksa očigledno ne važe na Balkanu pa se gleda kroz prste i kada se oni krše.\nU dva odgovora ste usput pomenuli Rusiju. Mnogi pridaju Balkanu veliki značaj tokom ukrajinske krize, pominje se da je to sporedni front sukoba Zapada i Rusije. Da li se poseta Merkelove može čitati i kroz te naočare?\nMislim da je priča o jačanju uloge Moskve na Balkanu plod dvostruke propagande. S jedne strane je tu želja proruskih elemenata i snaga posebno u Srbiji, a s druge strane strah prozapadnih centara moći i njihovih snaga u Srbiji. Naravno da je Rusija – sa zakašnjenjem – shvatila značaj tog balkanskog fronta u ovom Hladnom ratu koji se odvija pred našim očima, ali može manje da utiče na njemu nego što je mogla pre pet, šest godina. Sa druge strane Zapad – koji svakako nije homogen – shvata značaj tog Balkana koji se često doživljava kao slepo crevo Evrope, ali smatra da je ta stvar apsolvirana, Rusi proterani, lokalni nacionalizmi pacifikovani, i da su Srbi – često tretirani kao remetilački faktor – u velikoj meri politički, ekonomski i psihološki saterani u mišiju rupu pa nema više ko da pravi problem.\nIma, dakle, geopolitičkih igara i računica u kojima Balkan i Srbija postaju važna iako sporedna ratišta ili makar mesto gde se opipavaju mišići i obaraju ruke. Mislim da to više važi za Amerikance, koji su obnovili interes za Balkan što se vidi iz nekoliko izjava potpredsednika Bajdena i drugih zvaničnika. Što se tiče Nemačke i ove posete Merkelove, to je demonstracija moći u zoni gde se – bez obzira na sećanja u vezi sa nemačkim prisustvom – tradicionalno respektuju nemački kancelar, marka ili politika. Za Berlin je to prilika da se i atlantskim partnerima pokaže snaga i uticaj na Balkanu, a i da se ruski uticaj drži podalje od tog regiona.\n*Filozof i politički analitičar Đorđe Vukadinović, 1962, je osnivač i glavni urednik časopisa Nova srpska politička misao. Polemičke tekstove i kolumne objavljuje u nedeljniku Vreme i dnevnom listu Politika.\nKljučne reči Srbija, Nemačka, Merkel, Vučić, poseta, intervju, politika\nTrajni link https://p.dw.com/p/1FsGw


Opisi virusa, 12.02.2014, 07:15 AM\nStručnjaci kompanije ESET već izvesno vreme prate aktivnosti malo poznatog bankarskog Trojanca Corkow, koji je poreklom iz Rusije, i koji je do sada inficirao hiljade računara uglavnom korisnika iz Rusije i Ukrajine.\nU ESET-u kažu da se dnevno zabeleži nekoliko stotina infekcija Trojancem Corkow ali da ovaj bankarski Trojanac još uvek nije uspeo da privuče pažnju stručnjaka i medija kao što je to uspeo njegov poznatiji rođak Carberp.\nPrema rečima stručnjaka, Corkow je modularan što znači da njegovi autori mogu da proširuju kapacitete malvera različitim dodacima.\nCorkow može da beleži kucanje na tastaturi i tako krade lozinke, da pravi snimke ekrana, i da po ugledu na najpoznatijeg bankarskog Trojanca Zeus, a verovatno i oslanjajući se na njegov procureli izvorni kod, ubacuje stranice i formulare sa ciljem da prevari korisnike da predaju svoje lične podatke sajber kriminalcima.\nOsim ovoga, Corkow sadrži i module koji omogućavaju hakerima daljinski pristup i instalaciju univerzalnog programa za krađu lozinki “Pony” koga ESET antivirus detektuje kao Win32/PSW.Fareit.\nOko 73% infekcija Trojancem Corkow ESET je zabeležio u Rusiji, a po broju infekcija na drugom mestu je Ukrajina, posle koje slede Italija, Belorusija i Kazahstan.\nTo što je Rusija na pravom mestu na listi zemalja sa najvećim brojem infekcija ne čudi s obzirom da Corkow ima modul koji cilja na iBank2 sistem koga koriste mnoge ruske banke i preduzeća koja su klijenti ovih banaka.\nPoseban modul malvera cilja na aplikacije najveće ruske banke Sberbank.\nCorkow može da prikuplja i različite informacije sa nekoliko mesta na zaraženom računaru, kao što je istorija pretrage, informacije o instaliranim programima, o tome kada su programi poslednji put korišćeni i listu aktivnih procesa.\nZanimljivo je i da je Corkow zainteresovan za web sajtove i softver koji je povezan sa digitalnom valutom Bitcoin, ali i računare koji pripadaju programerima Android aplikacija koji svoje aplikacije objavljuju na Google Play. Jasno je šta je ideja autora malvera kada je reč o pristupanju Bitcoin nalozima žrtava, ali je jasno i kakve posledice mogu biti ako malver uspe da ukrade podatke za prijavljivanje na naloge programera Android aplikacija i preda ih kriminalcima.\nKriminalci koji stoje iza malvera koji im donose profit ne žele da njihovi maliciozni programi privuku pažnju stručnjaka. Zato mnogi savremeni malveri pokušavaju da provere da li se nalaze u kontrolisanim, laboratorijskim uslovima pre nego što krenu u akciju.\nCorkow se i u tom pogledu izdvaja od srodnih malvera. Kada se instalira, payload malvera se šifruje pomoću Volume Serial Number na C disku i ponaša se bezazleno ako radi na posebnom računaru, dakle, ne na onom koga je prvobitno zarazio.\nTo otežava analizu istraživača i automatizovanih sistema, što je verovatno razlog zbog čega je malver do sada izbegao da njegov maliciozni kod bude detaljno ispitan.\nSlučaj Trojanca Corkow je zanimljiv i zbog toga što je malver bio neaktivan mesecima, nakon što je prvi put uočen u oktobru 2011. godine, da bi se iznenada aktivirao prošle godine.\nESET će naredne nedelje objaviti detaljnu analizu malvera koja će biti dopunjena novim saznanjima stručnjaka kompanije.


Počeo zimski popis ptica | TV KANAL 9 NOVI SAD\nNaslovna EMISIJE Počeo zimski popis ptica\nPočeo zimski popis ptica\nOd 10. januara volonteri Društva za zaštitu i proučavanje ptica Srbije sprovode tradicionalni zimski popis ptica vodenih staništa.\nOva globalna istraživačka akcija se na našim prostorima sprovodi od 1982. godine.\n“Zimski popis ptica vodenih staništa organizuje se na celoj severnoj polulopti budući da je sada kod nas zima na južnoj polulopti je leto. U zimskom periodu price su najmanje pokretljive iz razloga što gledaju da pronađu mesta koja su im odgovarajuća da bi na njima imali mir, dovoljno prostora na kome borave i naravno hranu. Kada govorimo o pticama vodenih staništa to su desetine vrsta galebova, pataka, gusaka, labudova, kormorana, gnjuraca i raznih drugih vrsta ptica i u Srbiji po nekim ranijim popisima ih bude i do 300-400 hiljada jedinki svih tih vrsta”, rekao je Milan Ružić iz Društva za zaštitu i proučavanje ptica Srbije.\nViše od 150 volontera-popisivača će u narednim danima obilaziti reke, jezera, bare, ribnjake, kanale i slična vodena staništa u potrazi za pticama. Pored evidentiranja vrsta i brojnosti uočenih ptica, istraživači će beležiti i slučajeve krivolova, stanje ekosistema, obala i šuma u priobalju.\n“Evo nekoliko timova je danas na terenu ptice se broje što sa kopna, što iz automobila, sa brodova i čamaca, zavisi kakvo je vodeno telo u pitanju koliko je pristupačno. Mi ćemo pokriti sve značajne površine to su veliki ribnjaci u Vojvodini i razne druge lokacije širom države. Ono što je bitno jeste da je nama za taj popis treba ogroman broj ljudi, zato što je poenta da se popis izvrši u što kraćem vremenskom periodu kako bi zaista prebrojali sve ptice u što kraćem vremenu i videli koliko ih ima kod nas”, naveo je Ružić.\nNakon završenog popisa, kako kažu, svi podaci o zabeleženim i izbrojanim pticama u našoj zemlji biće prosleđeni u svetsku bazu podataka, u Biro za istraživanje vodenih ptica u Holandije. Zajednički popisi kao što je ovaj su, kako je rekao, najstariji na svetu, a prave se kako bi ukazali na eventualne klimatske promene, dali realnu sliku ekosistema i pružili mogućnost upoređivanja podataka sa drugim zemljama.\n“Ono što je karakteristično za poslednjih desetak godina je da sve veći broj ptica koje bi trebalo da su u Africi ili na Bliskom Istoku, ostaju da prezimljavaju. To je ono što je zanimljivo. Sad su, recimo, tu još uvek jata ždralova, povremeno se viđaju bele rode, pa čak i crne rode, to su sve one ptice koje ne bi trebalo da budu na ovim podnebljima kada je ovde najhladnije i kada ima puno snega”, kazao je Ružić.\nRok za popisivanje ptica je do 1. februara, a nakon analize podataka, biće poznato koliko ih je bilo na kojim lokalitetima i da li su zapažene neke značajnije promene ili problemi u vodenim staništima u Srbiji.\nPrethodni tekstDeda, unuci i ogroman Sneško Belić\nSledeći tekstGde u nedelju uveče?


Ruski duo osvojio zlato na CEV Evropskom prvenstvu u odbojci na pesku u Novom Sadu\nPrestižno CEV Evropsko prvenstvo u odbojci na pesku – Masters Novi Sad 2014, koje se po četvrti put održava u organizaciji Odbojkaškog saveza Srbije i kompanije Vip mobile, završeno je danas nakon neizvesnog finala. Tokom petodnevnog spektakla na Štrandu, 51 tim iz 28 zemalja odigrao je 67 sjajnih mečeva, nakon kojih je ruski dvojac u sastavu Sergej Prokopjev i Grigorij Gončarov osvojio prvo mesto savladavši Aleksandera Hubera i Roberta Zidela iz Austrije rezultatom 2-1 (21-19, 18-21, 15-9). Treće mesto pripalo je ekipi iz Portugala Robertu Mauru Silvi Reišu i Fabriciju Silvi koji su u „malom finalu“ pobedili Nemce Armina Dolingera i Klemensa Viklera rezultatom 2-0 (21-18, 25-23).\nZlatni momci ovogodišnjeg CEV Masters turnira osvojili su novčanu nagradu od 5.000 evra i 320 bodova na rang listi Evropske odbojkaške konfederacije (CEV). Drugoplasirana ekipa osvojila je 3.750 evra i 288 poena, dok tim sa trećeg mesta odlazi kući sa 2.625 evra i 256 poena. Vip mobile obezbedio je nagradni fond od čak 25.000 evra za ovaj turnir.\nNakon spektakularne završnice, održana je i svečana ceremonija uručenja nagrada najboljim ekipama. Trofeje najuspešnijima uručili su Maris Pekalis, CEV predsednik žirija, Vladimir Grbić, potpredsednik Odbojkaškog saveza Srbije, kao i Aleksandar Bogdanović, generalni direktor Gradskog zelenila Novi Sad. Medalje je uručio Kenet Dži (Kenneth Ji), direktor poslovne jedinice za mobilne uređaje kompanije LG Electronics Magyar Kft, a čekove najbolje rangiranim ekipama uručio je Dejan Kastelic, direktor/CTO kompanije Vip.\nOve godine, pet domaćih timova se takmičilo na Evropskom prvenstvu, od kojih se tri plasiralo u glavni žreb – Antonić/Galešev, Basta/Kiković i Surla/Jovanović. Sve tri naše ekipe dele 17. mesta, osvojivši po 128 bodova na rang listi Evropske odbojkaške konfederacije.\n„Svake godine se trudimo da dovedemo neka od najvećih imena u odbojci na pesku. Izuzetno jaka konkurencija i atraktivni mečevi koji su se ove sezone odigrali na Štrandu su potvrda da je ovo jedan od najprestižnijih turnira u Evropi. Domaći parovi, nažalost, usled nedostatka sportske sreće, ali i povrede, nisu ušli u finalni deo turnira, ali smo sigurni da ćemo, uz kontinuirani rad i dalje ulaganje u ovaj sport, u bliskoj budućnosti videti i neke od naših timova na pobedničkom postolju jednog ovako značajnog takmičenja“, rekao je Aleksandar Boričić, predsednik Odbojkaškog saveza Srbije.\n„Sa ciljem da popularizujemo ovaj atraktivan sport u našoj zemlji, 2008. godine smo zajedno sa Odbojkaškim savezom Srbije organizovali prvo takmičenje u odbojci na pesku. Tokom godina, ovaj sport se razvijao u Srbiji, što je rezultiralo da sada imamo jedan od najbolje organizovanih evropskih turnira.“, rekao je Dejan Kastelic, direktor/CTO kompanije Vip mobile.\nPo prvi put ove godine održana je i Vip biznis liga u okviru koje su snage na pesku odmerili i poslovni korisnici kompanije Vip mobile, kao i sponzori turnira. Čak 13 ekipa se nadmetalo na vrelom pesku, među kojima i Wiener Stadtische, Coca Cola, Saga, Nektar, Telesign, itd. Najbolji tim bio je iz kompanije Saga, koji je osvojio telefone u vrednosti 3.000 evra. Drugoplasiranima iz iste kompanije pripalo je i tri LG G2 Mini telefona, dok je treće mesto odneo tim Odbojkaškog saveza Srbije osvojivši Vip pakete za plažu.\nViše hiljada ljudi posetilo je terene na novosadskom Štrandu tokom proteklih dana, potvrđujući da je ovaj grad srpska prestonica odbojke. Organizatori su se pobrinuli za sjajnu atmosferu na tribinama, uz atraktivne mečeve, zabavan prateći program, igračice na pesku, DJ nastupe i brojna iznenađenja i nagrade. Za najmlađe posetioce Štranda, organizovana je Vip Beach Masters škola odbojke, koju je i ove godine vodio legendardni Vanja Grbić. Kroz školicu je ove sezone prošlo više od 3.000 dece. Osim toga, gledaoci su imali prilike da isprobaju i zvanični telefon sezone, LG G2 Mini, kao i posebno kreiranu Android aplikaciju „Vip Beach Masters“, koja korisnicima omogućava da nauče osnovne poteze odbojke na pesku, kao i da isprate sve informacije u vezi sa takmičenjem.\nU preostalom delu sezone očekuje nas nastavak Vip Beach Volley lige u Bačkoj Palanci, Velikom Gradištu, Baču, Somboru, Kanjiži, Temerinu i velika završnica u Beogradu gde će Srbija dobiti ovogodišnje šampione i šampionke u odbojci na pesku.


SAD bi da razmeste sistem PRO u Južnoj Koreji - 08.02.2016, Sputnik Srbija\nSjedinjene Američke Države su zainteresovane za formalne pregovore o postavljanju sistema protivraketne odbrane u Južnoj Koreji, izjavio je zvanični predstavnik... 08.02.2016, Sputnik Srbija\nSjedinjene Američke Države su zainteresovane za formalne pregovore o postavljanju sistema protivraketne odbrane u Južnoj Koreji, izjavio je zvanični predstavnik Bele kuće Džoš Ernest.\nPredsednik SAD Barak Obama prethodno je izjavio da se Vašington konsultuje sa partnerima iz Južne Koreje o potencijalnom širenju sistema PRO kao odgovor na jačanje vojnih aktivnosti Pjongjanga.\nMoskva je tim povodom pozvala na uzdržavanje od jednostranih poteza koji bi mogli da dovedu do daljeg rasta napetosti u regionu.\n„Pošto je Pjongjang lansirao raketu sa satelitom, SAD su počele formalne pregovore o premeštanju sistema PRO u Južnu Koreju radi zaštite svog saveznika. Očigledno je da smo zainteresovani za te pregovore“, rekao je Ernest.\nOn je dodao da SAD smatraju da je neophodan „osetan odgovor“ na dejstva Pjongjanga, uključujući „pakte ekonomskih sankcija koje bi uticale na Severnu Koreju“.\nSeverna Koreja je u nedelju lansirala balističku raketu sa kosmodroma Sohe na zapadnoj obali.\nDeset minuta kasnije raketa je proletela iznad vazdušnog prostora japanske prefekture Okinave.\nKasnije su SAD saopštile da je raketa lansirana ka jugu iznad Žutog mora.\nCentralna televizija Severne Koreje objavila je da je uspešno lansiran veštački satelit Kvanmjonson 4.


FoNet portal :: Pretraga / tagId=36680 / position=1\nTag: Oliver Varhelji, Pogodaka: 41\nVarhelji: Važan korak\nEvropski komesar za susedsku politiku i pregovore o proširenju Oliverom Varheljijem ocenio je danas da je otvarnjem Klastera 4 na Međuvladinoj konferenciji sa Srbijom potvrđeno da je zemlja "učinila važan korak napred" ka priključivanju EU.\nKritika Varheljija zbog Srbije\nPoslanici grupacije Socijalista i demokrata u Evropskom parlamentu, na čelu s hrvatskim poslanikom i izaslanikom za proširenje na zapadnom Balkanu Toninom Piculom, kritikovali su danas izveštaj komesara Evropske komisije za proširenje Olivera Varheljija, jer se u njemu zanemaruju podaci o kršenju ljudskih prava i vladavine prava, posebno u Srbiji.\nOtvaranje novih klastera\nEvropski komesar za susedsku politiku i pregovore o proširenju Oliver Varhelji poručio je večeras da su bili jasni kriterijumi za Srbiju koje je trebalo da ispuni kako bi se preporučilo otvaranje novih klastera i zvanični Beograd je to učinio.\nOpozicija da ide na izbore\nU veoma smo kritičnom trenutku i ako ne donesemo odluke koje možemo, ako izgubimo nivo odnosa sa zapadnim Balkanom, biće to naša greška, upozorio je danas evropski komesar Oliver Varhelji i naglasio spremnost da se lično angažuje u Srbiji kako bi sve strane učestvovale na izborima 2022. godine.\nEvropski komesar za susedsku politiku i pregovore o proširenje Oliver Varhelji izjavio je danas da je jedini način da zapadni Balkan napreduje ka Evropskoj uniji (EU) regionalna saradnja i njegova molba za svih šest partnera u regionu je da se vrate Zajedničkom regionalnom tržištu.


Naslovna Košarka ABA Džo Ragland, trojkaš u petoj brzini\nDžo Ragland, trojkaš u petoj brzini\nKosarka EuroCup season 2017-2018 Partizan v Lokomotiva Kuban Joe Ragland Beograd, 08.11.2017. foto: Srdjan Stevanovic/Starsportphoto ©\nItalijanska košarkaška javnost ne može da zaboravi kako je Džo Ragland, novi plejmejker Crvene zvezde, „zapalio“ tamošnju ligu. Uostalom, zato je i „ušao“ u stihove slavne numere „Freed from desire“. Na prvi pogled, stil 28-godišnjeg Amerikanca govori da je žurka na tribinama Pionira zagarantovana.\nRagland nije uspeo da zaradi jednu od 60 pozicija na NBA draftu 2012. godine, uprkos solidnoj akademskoj karijeri na univerzitetu Vičita Stejt, a razlog bi mogao da se potraži i u njegovoj visini koja iznosi svega 182 centimetra.\nDo ugovora u NBA pokušao je da dođe i preko Letnje lige u dresu Golden Stejta, ali kada je shvatio da od toga nema ništa, profesionalnu karijeru započeo je u Španiji sa Mursijom, klubom koji se nalazio u sredini tabele i nije imao praktično nikakve ambicije.\nMursija – 11,2 poena (41,7% za tri), 2,4 asistencije\nPosle samo nekoliko meseci, tačnije u aprilu 2013. godine, Ragland odlazi na pozajmicu u italijanski Kantu gde je pod vođstvom Andree Trinkijerija odmah postao hit prvenstva, ujedno i glavni razlog njihove sjajne avanture do polufinala plej-ofa Serije A.\nMeridian UŽIVO: Stiže nam Đorđe Tomić, postavi mu pitanje!\nKantu je odlučio da ga zadrži i u narednoj sezoni, što je daleko pozitivnije uticalo na igru momka rođenog u Zapadnom Springfildu s obzirom da je zablistao i u Evrokupu, a potom nastupio i na All Star meču po završetku drugog najkvalitetnijeg evropskog takmičenja.\nNaplata sjajnih partija usledila je posle susreta sa Armanijem u kojem je postigao čak 27 poena. Stručni štab i čelnici kluba iz Mediolanum Foruma bili su oduševljeni onim što su videli, zbog čega je Ragland s Armanijem ubrzo potpisao dvogodišnji ugovor i tako dobio priliku da zaigra u Evroligi.\nKantu – 16,1 poena (45,7% za tri), 3,5 asistencija\nIzazov u Evroligi i pritisak u Armaniju bili su mnogo veći nego ranije, pa je Ragland posle sezone 2014/15 potpisao za tursku Karšijaku gde je imao priliku da bude mnogo kreativniji, iako je tamo proveo samo jednu polusezonu, nakon čega sledi povratak u Italiju i potpis za Avelino.\nKosarka EuroCup season 2017-2018\nPartizan v Lokomotiva Kuban\nHead coach Sasa Obradovic (R) and Joe Ragland (L)\nOdmah je pokazao zašto mu je Italija najviše odgovarala pošto je već naredne sezone ekipu Pina Sakripantija doveo na korak od osvajanja drugog trofeja u istoriji, zbog čega su mu navijači Avelina posvetili pesmu.\nTakođe, baš kao i sa Kantuom, Ragland je i sa Avelinom igrao polufinale plej-ofa u italijanskom prvenstvu gde su izgubili od Ređo Emilije posle sedam utakmica. Taj uspeh doneo mu je još jedan odličan ugovor – dvogodišnju saradnju sa Lokomotivom iz Kubanja.\nAvelino – 17,7 poena, 3,3 skoka, 5,1 asistencija (Serija A, 2016/17)\nTeško će ekipa Saše Obradovića zaboraviti proteklu sezonu. U jednom trenutku su bili najbolji klub u Evropi, gledajući statistički. Zabeležili su 26 pobeda u nizu, a onda su potpuno pali u završnici sezone. Najpre su poraženi od Darušafake u finalnoj seriji Evrokupa, dok ih je u plej-ofu VTB lige eliminisao Himki u četvrtfinalu.\nABA liga: Stranci preovlađuju u zamišljenim petorkama, kako će biti u stvarnosti?\nŠut za tri poena važi za ubedljivo najupečatljiviji segment u igri Džoa Raglanda, iako je u dresu Karšijake pokazao da i te kako ume da se fokusira na razigravanje i timsku igru. To samo pokazuje da se Ragland vrlo dobro snalazi u ulozi kombo beka.\nUkoliko je raspoložen, Ragland može da bude nezaustavljiv van linije za tri, što je demonstrirao i u Beogradu u duelu sa Partizanom prošle sezone kada je sa 23 poena (5 trojki) režirao preokret Lokomotive, ali problem je što zna da upadne u očajnu seriju iz koje ne izlazi tako lako.\nLokomotiva – 11,7 (29,7% za tri) poena, 3,7 asistencije (Evrokup)\nRagland je neverovatno eksplozivan i prodoran u igri „jedan na jedan“, a ono što bi posebno trebalo da dođe do izražaja u Crvenoj zvezdi jeste njegova pik-en-rol igra s obzirom da će reket crveno-belih biti jedan od najdominantnijih u ligi (Dušan Ristić, Majkl Odžo, Majk Cirbes).\nUzimajući u obzir fizičke predispozicije Zvezdinih centara, posao za Raglanda mogao bi da bude znatno lakši, a kada se na to doda šuterski potencijal i brzina ekipe koja je sada na mnogo višem nivou, nema sumnje da bi sastav Milana Tomića mogao da bude prilično atraktivan naredne sezone.\nPrethodni tekstŠta je to što gospodina Specijalnog čini specijalnim?\nSledeći tekstPet stvari koje smo videli od 16:00 u Premijer ligi – Čelsi može i odmah!


Amerika, 20 august 2018\nponedjeljak 20 august 2018\nPolarizacija pred kongresne izbore u SAD. Demokrate sa "novom energijom"\nKongresni izbori u novembru su svojevrstan referendum o dosadašnjoj vladavini Predsjednika Trumpa.\nCyber sigurnost: Ključni izazov internet doba\nDječak za 11 minuta provalio u IT repliku izbornog sistema države.\nKurt Volker: SAD i EU imaju obavezu napraviti BiH funkcionalnom zemljom\nBivši ambasador SAD-a u NATO savezu Kurt Volker da SAD i EU imaju obavezu da stvore jedan novi okvir unutar kojeg se problemi mogu drugačije sagledati, ne bi li se našao način da se etničke grupe u BiH zbliže i da država postane funkcionalna.\nKongres SAD u potpunosti prihvata da je u Srebrenici počinjen genocid\nŽalostan sam i razljućen potezima Republike Srpske kojima se želi službeno poništiti i negirati izvještaj o Srebrenici, kaže za Glas Amerike Robert Hand iz Helsinške komisije pri američkom Kongresu.


Islamska zajednica organizovala džumu-namaz u privremenim prihvatnim centrima za migrante\nSarajevo, 08. FEBRUARA (MINA) - Internacionalna organizacija za migracije - IOM koja upravlja privremenim prihvatnim centrima Ušivak i Blažuj dogovorila je sa Islamskom zajednicom u Bosni i Hercegovini da se imenuju dva imama koji će predvoditi džuma-namaz u ovim centrima.\nJučer su imami ispred Islamske zajednice predvodili su džuma-namaz za vjernike islamske vjeroispovijesti u privremenom prihvatnom centru Blažuj i Ušivak. Džuma-namazu su prisustvovali korisnici centra, osoblje koje učestvuje u humanitarnom odgovoru i policajci iz lokalne policijske uprave.\nRanije su migranti i izbjeglice klanjali u improviziranom kutku koji je korišten kao privremeno rješenje, a odsada će koristiti renovirani i svijetli prostor, prikladan za vjerske obrede.\n- Islamska zajednica je od početka migrantske krize u više navrata izdvajala različite oblike pomoći u novcu, hrani i lijekovima i nastavit će davati svoj doprinos u skladu sa svojim mogućnostima kako bi se umanjila patnja izbjeglica, migranata i žrtava trgovine ljudima koji se trenutno nalaze u Bosni i Hercegovini. Ali ta pomoć kao i pomoć velikog broja pripadnika Islamske zajednice i partnerskih organizacija ne može biti zamjena za sistemski odgovor državnih i međunarodnih vlasti - saopćeno je MINA-i iz Ureda za odnose s Javnošću Rijaseta IZ u BiH.


Milionska pljačka: Uhapšeni „Dijamantski lopovi“ u Rusiji\nA. J. 10. juna 2019. 12:59\nIstražni komitet Rusije uhapsio je radnicu najveće kompanije za proizvodnju dijamanata „Alrosa“ i njene saradnike zbog krađe više od 500 dijamanata u vrednosti od milion dolara.\nPrema verziji istrage, grupa je dugo vremena krala dijamante u kompaniji „Alrosa“. Grupu čine tri osobe: službenica „Alrose“ Jelena Kanunikova koja je krala kamenje, posrednik Vladimir Tabidze i Vladimir Gordinski koji je prodavao ukradeno.\n„Prilikom novog pokušaja krađe još jedne partije dijamanata, čija je vrednost veća od 22 miliona rubalja, učesnici kriminalne grupe su 6. juna bili uhapšeni na delu“, saopštila je zvanična predstavnica Istražnog komiteta Svetlana Petrenko.\nKako su saopštili u FSB, u kućama uhapšenih je bilo pronađeno skladište dragocenog kamenja: „Oduzeto je oko 500 neobrađenih prirodnih dijamanata, ukupne težine veće od 2.000 karata i 11 brilijanata u vrednosti od 3 miliona dolara.“\nBilo je pronađeno više od 2 miliona dolara i 500 hiljada evra, kao i nakit poznatih svetskih brendova, uključujući 50 satova sa dijamantima.


Info dan za nezaposlene o programu podrške - YEP inkubator poslovnih ideja - CIDEA\nInfo dan za nezaposlene o programu podrške – YEP inkubator poslovnih ideja\nGrad Banja Luka, Gradska razvojna agencija CIDEA i Inovacioni centar Banja Luka ICBL, pozivaju nezaposlene osobe koje žele da započnu vlastiti posao ili imaju poslovnu ideju koju žele realizovati da prisustvuju Info danu na kome će biti prezentovan program podrške “YEP inkubator poslovnih ideja”.\nInfo dan će se održati u prostorijama Inovacionog centra Banja Luka (ICBL) u ulici Mladena Stojanovića br. 4, 07. februara sa početkom u 13:00 h.\nPored nezaposlenih, na YEP program podrške se mogu prijaviti i preduzetnici početnici čije preduzeće nije starije od 1 godine.\nKroz YEP Inkubator učesnicima se osigurava podrška u jačanju ličnih preduzetničkih vještina, razvoju modela poslovnog plana, tehničkoj implementaciji proizvoda ili usluga te mentorstvo u registraciji i razvoju biznisa. Na kraju procesa inkubacije, nabolje ocijenjenim poslovnim planovima, biće ponuđen paket podrške koji uključuje investiciona sredstva za pokretanje biznisa.\nViše informacija o ovom programu, kao i prijavni obrazac možete preuzeti sa linka: https://cidea.orgjavni-poziv-za-ucesce-u-yep-inkubatoru-poslovnih-ideja/


View-pack® kese i rolne -\nView-pack® kese i rolne koriste se širom sveta, u preko 75 zemalja. SPS Medical je uvek imao za cilj da ponudi nivo kvaliteta u skladu sa kontinuiranim rastom standarda u bolničkoj sterilizaciji.\nView-pack korisnicima nudi efikasnu mikrobiološku barijeru, dok garantuje efikasni tok agensa sterilnosti i sistem odlepljivanja koji pruža aseptičke uslove prilikom otvaranja. Medicinski papir je specijalno razvijen tako da zadovolji zahteve parne sterilizacije.\nView-pack® ima 68g /m2 površine papira koji је perfomansama – ekvivalent u pogledu otpornosti i prepreka za 70g/m2 papir. Ovaj dizajn u potpunosti promenio tradicionalne metode pakovanja (papirne kese) i ponudio korisnicima aseptične uslovime prilikom otvaranja koje je do tada bilo nesavršeno.\nSPS Medical radi u saradnji sa najboljim proizvođačima papira u ovom sektoru, i izlaže sve papire i “barijere” strogim testovima kvaliteta, odobrene od strane medjunarodnih standarda kao što su ISO, EN, BS.\nSistem sterilnih barijera prema NF EN ISO 11607-1&2 i EN 868-2-5\nMedicinski stepen papira 68 g/m2 + folija otporna na cepanje\nŠirok opseg veličina u svim formatima (ravne i rolne sa faltom, ravne kese i kese sa faltom, samolepljive kese)\nOdlično odlepljivanje pri otvaranju\nPravac odlepljivanja odštampan na rolni\nSmanjena buka pri otvaranju u odnosu na klasičnu ambalažu


V. Britanija ugostila sirijsku opoziciju – Minber\nstu. 16, 2012 at 4:45 pm\nMinber.ba – Velika Britanija je u petak ugostila sirijsku opoziciju u Londonu, ali je saopštila da mora saznati više o njihovim planovima prije nego se pridruži Francukoj u priznavanju Sirijske nacionalne koalicije kao glavnog predstavnika sirijskog naroda.\nBritanski ministar vanjskih poslova William Hague je izjavio da je opozicija učinila “veliki korak naprijed” ujedinjujući se, te dodao da će Britanija “u narednim danima” odlučiti da li će ih priznati kao legitimnog predstavnika sirijskog naroda.\nU intervjuu za radio BBC-a Hague je također potvrdio da Britanija preispituje embargo Evropske Unije koji brani naoružavanje opozicije, iako je istaknuo da London trenutno nudi isključivo nesmrtonosnu pomoć.\nHauge je danas bio domaćin sastanka sa Ahmedom Moaz al-Khatibom, imamom iz Damaska i predsjednikom nove sirijske opozicione koalicije, te njegovim zamjenicima Riadom Seifom and Suhairom al-Atassijem.\nNapad na Gazu je “još jedan u nizu divljačkih napada Izraela”


Termalni inkjet štampači (TIJ) - Trim d.o.o.\nHome/Industrijsko obeležavanje i etiketiranje/Termalni inkjet štampači\nTermalni inkjet štampačitrim2020-10-25T18:00:02+01:00\nTermalni inkjet štampači (Thermal Inkjet Printers) su idealni za aplikacije u kojima je prioritet štampa visokog kvaliteta i rezolucije uz jednostavno rukovanje. Zahvaljujući primeni rešenja koje se zasniva na radu standardnih HP kertridža, postignuta je izuzetna pouzdanost u radu uz smanjenje zastoja u proizvodnji koji mogu biti prouzrokovani funkcionisanjem opreme za obeležavanje.\nZbog pouzdanosti u radu, jednostavnosti u rukovanju i održavanju, termal inkjet štampači nalaze široku primenu u industrijama gde je održavanje visokog kapaciteta proizvodnje prioritet: duvanska, farmaceutska, grafička i druge industrije.\nUpotreba HP45A kertridža zapremine od 42ml obezbeđuje korisniku idealno čisto radno okruženje oko štampača.\nSledljivost u proizvodnji (Track and Trace)\nTermalni inkjet štampači su idealno rešenje za aplikacije pune sledljivosti i agregacije proizvoda. Visoka rezolucija štampe, do 600DPI, omogućava kvalitetnu štampu raznih tipova 1D i 2D kodova kao i njihovo čitanje u visokom procentu iznad 99%.\nSa uvođenjem revolucionarnih mastila u MEK-kompatibilnim kertridžima, omogućeno je štampanje kodova visoke rezolucije na nizu neporoznih podloga, uključujući metalizirane filmove, folije, plastiku i druge površine. Štampanje mašinski čitljivih kodova, logo znakova i drugih alfanumeričkih poruka na kesicama proizvoda, blister pakovanjima, plastičnim i metalnim čepovima, staklenim i plastičnim teglicama su aplikacije gde se uspešno mogu primeniti ovi štampači.\nWolke m610 OEM je štampač koji je namenjen za ugradnju u razne tipove mašina,. Zahvaljujući malim dimenzijama kontrolera i funkciji web servera, moguće je upravljanje i kontrola rada štampača sa samog panela (HMI) mašine, čime ovaj štampač postaje integralni deo pakerice.\nUz upotrebu do 6 glava ovi štampači mogu štampati poruke visine do 76mm u visokoj rezoluciji, tako da ova štampa u potpunosti može u određenim poslovima zameniti predštampu.


DPS Šušanj predložio Klikovca za nosioca liste\nMjesni odbor Demokratske partije socijalista (DPS) Šušanj predložio je Dejana Klikovca za nosioca izborne liste te partije na predstojećim lokalnim izborima u Baru zakazanim za 27. maj ove godine.\nKlikovac je aktuelni direktor Uprave javnih prihoda u Opštini Bar, po obrazovanju je mašinski inženjer, rođen 1970. godine. Školovao se u Baru, Podgorici i Sarajevu. Obavljao je pored ostalog i dužnost sekretara Sekretarijata za ekonomiju i finansije. Dobitnik je i brojnih priznanja za svoj rad.\nNjega je, kako „Barski portal“ saznaje, za nosioca liste DPS-a predložila grupa aktivista i članova MO DPS-a Šušanj na čelu sa Dušanom Đurašićem, i taj organ stranke je prihvatio predlog.\nNašem portalu je iz sjedišta Opštinskog odbora vladajuće stranke u Baru potvrđeno i da je kandidaturu Klikovca podržao Pešo Glavanović, predsjednik Mjesne zajednice Šušanj, inače odbornik DPS-a u lokalnom parlamentu.\nDo sada se govorilo o četiri moguća kandidata u lokalnom DPS-u za nosioca liste na predstojećim lokalnim izborima, tako da je veliko iznenađenje izbijanje Klikovca u prvi plan, i to na predlog najvećeg mjesnog odbora te partije u Baru.\nZainteresovani da stanu na čelo liste pored aktuelnog gradonačelnika dr Zorana Srzentića su još – direktor Luke Bar Zarija Franović, prvi čovjek Doma zdravlja Borislav Mujo Lalević i aktuelni potpredsjednik Opštine Dušan Raičević.\nPodsjetimo, Raičević, koji je ujedno ubjedljivo najmlađi među potencijalnim nosiocima liste, nedavno je u vezi sa mogućom kandidaturom, zajedno sa rukovodstvom mladih DPS-a Bara primljen kod predsjednika stranke Mila Đukanovića, gdje je dobio i direktnu podršku za to.\nUprkos tome što je Raičević nesporni favorit šefa stranke i predsjednika države, sa kojim je i porodični prijatelj, koordinator centrale DPS-a za Bar i aktuelni potpredsjednik Skupštine Crne Gore Branimir Gvozdenović nastoji da na čelu liste ponovo bude Srzentić.\nTome se protivi velika većina članstva i lokalnih funkcionerai aktivista stranke, a naročito Savjet mladih DPS-a Bar.\nPoslednjih dana Gvozdenović je, kako se može čuti, intenzivirao pritiske na funkcionere DPS-a u ovom gradu koji su nezadovoljni njegovim kadriranjem, insistirajući da „ispoštuju ono što bude stav vrha stranke u vezi sa izborom nosioca liste“.\nU međuvremenu, mjesni odbori će nastaviti da se pojedinačno izjašnjavaju sa svojim predlozima, iako oni nisu formalno obavezujući.


Studenti ETF-a konkurentni i u svijetu\n/ Elektrotehnički fakultet /Vijesti /Studenti ETF-a konkurentni i u svijetu\nElektrotehnički fakultet ima tradiciju obrazovanja mladih i kvalitetnih stručnjaka koji su konkurentni i na međunarodnom tržištu. Nedavno je obilježeno 56 godina rada ove vodeće obrazovne i naučne institucije u oblasti elektrotehnike, elektroenergetike, automatike, telekomunikacija i računarstva. O aktulnostima na ETF-u i prednostima studiranja na ovom fakultetu za web portal Univerziteta Crne Gore razgovarali smo sa dekanom prof. dr Zoranom Veljovićem.\nUCG: O prvom Centru izvrsnosti u bioinformatici (BIO-ICT) puno se govori u javnosti. Zašto je on važan za Fakultet i studente?\nVELJOVIĆ: Kroz ovaj i druge projekte u posljednje četiri godine angažovana su u punom radnom vremenu 23 mlada istraživača, studenta master i doktorskih studija, sa ukupno 463 radna mjeseca. Ovim angažovanjima su stvoreni uslovi za razvijanje inovativne dimenzije istraživanja, pa samim tim Fakultet postaje mjesto sa koga se vrši transfer tehnologija u privredno okruženje. Ovakvim angažovanjima povećava se zainteresovanost mladih za nastavak usavršavanja na master i doktorskim studijama. Istraživanja na BIO-ICT projektu su pobudila interesovanje, između ostalih i Tehničkog Univerziteta u Beču, koji je finansirao izradu dva elektronska čipa, što je prvi put do sada da se rezultat jednog crnogorskog istraživanja materijalizuje u visokoj tehnologiji. Inače ova rješenja su predmet odgovarajuće patentne prijave kod Evropskog patentnog zavoda.\nUCG: Međunarodna saradnja ETF-a, reklo bi se, otvara neka nova vrata studentima i profesorima?\nVELJOVIĆ: Međunarodna saradnja Elektrotehničkog fakulteta je na izuzetno visokom nivou. Ova saradnja podrazumijeva ne samo saradnju sa visokoškolskim ustanovama, već i sa institucijama preko kojih se vrši transfer tehnologija. O tome najbolje govori mnoštvo projekata na kojima učestvujemo ili kao koordinatori ili kao partneri.\nUCG: Koje mogućnosti pruža ETF studentima?\nVELJOVIĆ: Akreditovani studijski programi Elektrotehničkog fakulteta pokrivaju energetiku i informaciono-komunikacione tehnologije, kao dvije od pet prioritehnih oblasti koje finansiraju programi Evropske unije. Energetika i ICT su prepoznate i kao dvije od deset prioritetnih oblasti za razvoj Crne Gore. Znanja stečena na Fakultetu omogućavaju studentima zapošljavanje kako u Crnoj Gori i regionu, tako i daleko van granica naše zemlje. Pored toga, postoji širok prostor angažovanja koji ne podrazumijeva fizičku prisutnost kandidata u prostorima poslodavca, a to znači da se za takve poslodavce može raditi iz Crne Gore ma gdje da se oni nalaze. Studenti Elektrotehničkog fakulteta studije završavaju u uslovima izražene konkurencije, s obzirom da za ove studije postoji velika zainteresovanost, te da se na njih upisuju najbolji svršeni srednjoškolci koji interes pokazuju za studije tehnike. Na taj način se tokom studija razvija takmičarski duh, koji nužno izaziva pozitivne efekte na nivo stečenih znanja i kvalifikacija.\nUCG: Studenti ETF-a su oduvijek imali praktičnu nastavu u laboratorijama Fakulteta, a dijelom i u saradnji sa privrednim okruženjem.\nPosljednjim reformama smo radili na dodatnom unapređenju ovog segmenta, pa je ova nastava osnažena i formalnim definisanjem nastavne baze Fakulteta. Za ovaj vid nastave je posebno bitno to što je u prethodnih nekoliko godina, kako sredstvima velikih naučno-istraživačkih projekata, tako i sopstvenim sredstvima Fakulteta, osavremenjena oprema u laboratoriji, koja pruža nove mogućnosti za realizaciju, kako istraživanja, tako i praktične nastave.\nUCG: Koliko kapaciteti Fakulteta odgovaraju potrebama nastavnika i studenata?\nVELJOVIĆ: Elektrotehnički fakultet posjeduje dovoljne prostorne kapacitete, koje kroz rekonstrukciju zgrade Tehničkih fakulteta treba prije svega u građevinskom smislu obnoviti. Fakultet posjeduje sve kadrovske resurse za postizanje visokih standarda kvaliteta u obrazovnom procesu. Laboratorijska oprema je na zavidnom nivou i kontinuirano se nadograđuje.\nPatent “Resistive mirror based controllable constant power generator” registrovan u Međunarodnom birou Svjetske organizacije za intelektualnu svojinu\nStudenti ETF-a završili praksu u Telekomu\nRazgovarano o saradnji sa Tehničkim Univerzitetom u Beču\nSeminar u okviru projekta “CrossBow”\nDani inženjera svečano otvoreni


Pucanj iz objektiva - TAMO DALEKO\nPucanj iz objektiva\n20. јануара 2019. 20. јануара 2019. Zdravko Elez 1172 Views 0 Comments\nPRIČE IZ AZBUČNIKA: Samson Černov, fotograf koji je pisao srpsku istoriju i iz ljubavi prema Srbima prešao u pravoslavlje\nPiše: Slaviša Pavlović\nOko sokolovo ili Srpski izviđač sa Drine, jedna je od najpoznatijih fotografija Prvog svetskog rata. U veoma kratkom periodu obišla je čitav svet, pojavila se čak i u japanskim medijima 1914. godine, gde su tamošnji psiholozi napravili kompletnu studiju o psihofizičkom stanju vojnika. Čovek sa fotografije je srpski ratnik, izviđač, Dragutin Matić iz sela Kaletinca kod Gadžinog hana, koji je tek pet decenija kasnije saznao da je jedan od najpoznatijih vojnika Prvog svetskog rata, kada je prvi put video sebe na već poznatoj fotografiji.\nKralj Petar na frontu kod Darosave, 1914, foto Samson Černov\nDanas, ovo remek delo fotografije s početka veka, nezvanični je simbol srpske vojske, otpora tiraninu i spremnosti da se bori za slobodu.\nPovlačewe srpske vojske 1915. godine, fotografija Samson Černov\nU Srbiju je došao 1912. godine, da izveštava o Prvom balkanskom ratu, za ruske listove Novoje vremja i Ruskoe slovo, a u tom periodu postao je i dopisnik francuskog Ilustrasiona. Vrlo brzo napravio je dva kratka filma „Jedrene posle zauzeća“ i „Bitka na Bregalnici,“ da bi se početkom Prvog svetskog rata priključio srpskoj vojsci i učestvovao u izveštavanju sa fronta, uglavnom donoseći priče o austrougarskim zločinima u Mačvi i Podrinju.\nSrpski vojnik u izgnanstvu 1915, foto Samson Černov\nInteresantno da je tim ratnih slikara bio pod kontrolom dobro poznatog obaveštajca Dragutina Dimitrijevća Apisa, vođe organizacije „Ujedinjenje ili smrt.“ Po njihovim obaveštajnim informacijama, Černov, o kome se danas ne zna mnogo, u Rusiji je imao suprugu i decu.\nSrpski vojnik na Krfu 1916, foto Samson Černov\nIpak, Černova to nije omelo da nastavi sa radom. Osim fotografija, Samson je pisao članke, slao ih mnogim evropskim i američkim listovima, pa je 1918. godine otišao u Ameriku. Fascinirani njegovim snimcima, novinari prestižnog Njujork Tajmsa uradili su intervju sa „slavnim fotografom“, ali ovaj mladi čovek, proslavljen fotografijom, mnogo manje govori o sebi, a mnogo više o borbama jednog malog i ponosnog naroda, sa stalnim pozivom za pomoć. Tokom svog boravka u Americi, sve vreme je nosio uniformu srpske vojske, organizovao izložbe, poklanjao fotografije, obavljajući tako i diplomatski i misionarski posao na novom kontinentu.\nU Americi je, tokom boravka, upoznao i mladu glumicu, sa kojom se nešto kasnije venčao i vratio u Evropu. Pošto je imao francusko državljanstvo, odlučio јe, da sa suprugom nastavi život u Francuskoj, gde je 1920. godine kupio vilu u Bijaricu. Preminuo je 1929. godine, u 43-oj godini života.\nDanas se o Aleksandru Samsonu Černovu vrlo malo zna, čak postoji malo podataka o njegovom životu posle Prvog svetskog rata. Kao i mnogi velikani, koji su Srbiji pomogli da ostvari veliku pobedu u svojoj istoriji, tako je i on potpuno zaboravljen od strane države Srbije, a na našu sramotu, u udžbenicima istorije nema imena Aleksandra Samsona Černova, kao ni ulice, bulevara ili trga koji nose njegovo ime, iako je svojim radom zasigurno zaslužio, jer su njegovi snimci najupečatljiviji dokaz o ispolinskoj borbi najtragičnije generacije u istoriji moderne Srbije.\nOKO SOKOLOVO: Srpski izviđač Dragutin Matić, fotografija Samsona Černova koja je obišla čitav svet (naslovna fotografija)\n← На Флориди и деца у трци за Часни крст\nПраво на престо имају сви Карађорђевићи →\nMatijević i Arapi najveći zemljoposednici u Srbiji


Čišćenje Kec bara u akciji "CIF čisti Srbiju" – ZoomUe\nČišćenje Kec bara u akciji „CIF čisti Srbiju“\nby Vesna Đurović · 6 јула, 2019\nUŽICE-Kompanija Unilever nastavlja akciju koju sprovodi već šestu godinu zaredom. „CIF čisti Srbiju“ će srediti i ulepšati Kec bar, društveni dom sa parkom u Užicu i tako ga sačuvati za buduće generacije.\nU čišćenju će 11.jula od 11 časova moći da učestvuju svi zainteresovani sugrađani i tako daju svoj doprinos u uređenju grada. Cilj akcije “CIF čisti Srbiju” je podizanje svesti o značaju redovnih higijenskih navika i očuvanju životne sredine i okruženja u kojem ljudi žive.\nKompanija Unilever sprovodi veliku društveno odgovornu akciju, u okviru koje se sređuju odrabrane lokacije širom Srbije od istorijskog, kulturnog i javnog značaja. Ono po čemu se ovogodišnja akcija “CIF čisti Srbiju” razlikuje od prethodnih godina, jeste da su u odabiru lokacija učestvovali građani koji su predlagali i glasali za mesta koja će biti uređena, ulepšana i spašena od dodatnog propadanja.\nTags: cif cisti srbijukec baruzice\nČajetina omogućila letovanje deci sa Kosova\nKorona virusom zaraženo 46 osoba\nby Vesna Đurović · Published 15 марта, 2020\nNext story Sa MOSI medalje doneli karatisti i atletičari\nPrevious story Zlakusa u pesmi i igri


Ramska tvrđava - Najslikovitija i najmoćnija srednjovekovna tvrđava\nDobrodošli u najslikovitiju i najmoćniju srednjovekovnu tvrđavu na Dunavu\nSlikovita srednjovekovna Ramska tvrđava sagrađena je 1483. godine po nalogu sultana Bajazita II – dede Sulejmana Veličanstvenog. Iz ovog perioda potiče legenda, po kojoj je sultan Bajazit II, obilazeći svoje vojnike, zastao da se odmori na brežuljku sa koga se pružao lep pogled na Dunav i suprotnu ugarsku stranu. Sedeći tako na prostirci – ihramu (kako glasi turski naziv za prostirku za molitve), on je zaspao. Kada se probudio osećao se kao preporođen. Posle je naredio da se na mestu njegovog ihrama sagradi tvrđava, koja je po ihramu i dobila ime.\nRamska tvrđava ima pet kula povezanih moćnim bedemima. Građena je kao prvo tipično artiljerijsko utvrđenje u Srbiji. Ona poseduje 36 topovskih otvora, što govori o njenoj velikoj moći, a poređenja radi valja istaći da tvrđava Kalemegdan u Beogradu ima samo 22 otvora. Oni su raspoređeni na zidovima kula i bedema, tako da pokrivaju ceo krug oko tvrđave. Veliko je interesovanje turista za obilazak Dunavske lepotice, jer kako sami posetioci govore, ne postoji bolje mesto da razumemo srednjovekovne bitke nego da stojimo na samom bojištu!\nStojimo na samom bojištu\nNajromantičnije mesto na svetu\nJedna od legendi kaže da je Romulov mlađi brat Rem, nakon svađe sa bratom, krenuo sa svojom suprugom Leticijom da potraži sebi najromantičnije mesto na svetu, kako bi tu nastavio svoj život. Danima su lutali, dok u smiraj dana nisu došli do visoke stene sa koje se pogled pružao na veliku, moćnu, a potpuno mirnu reku. Stena pod njima isijavala je jarko crvenom bojom, dok je reka poprimala ružičaste tonove.\nBajkovita tvrđava na rubu Balkana čuva magiju najlepših zalazaka sunca\nDoživite Ramsku tvrđavu\nŽivopisni pogled na najlepšu Evropsku reku\nRomantične staze prekrivene bujnom vegetacijom koje vode kroz brda prepuna poljskim cvećem. Živopisni vidikovci koji gledaju na najlepšu Evropsku reku Dunav, i stenu na čijem je vrhu srednjovekovna tvrđava izdignuta iznad maglovite reke.\nMesto na kome su živeli, stvarali i ratovali Kelti, Rimljani, Sloveni, Otomani, Austrougari…\nAntičko vizantijski kružni objekat\nHram Ram Svetilište\nKelti u Ramu\nNa mapama iz 15. 16. i 17. veka kako turskim tako madjarskim i austrijskim, ovo mesto beleže kao Hram, a ne Ram. Hram je reč Keltskog porekla i predstavlja svetilište. Krajem četvrtog veka pre naše ere Kelti u svom pohodu iz Galije ka Grčkoj na ovom mestu prelaze Dunav. Istočno od sela, na zaravnjenom platou, oni su formirali veliko utvrđeno naselje – opidum, od koga su do danas sačuvani ostaci zemljanih bedema sa utvrđenom zemljanom kapijom. Iznad utvrđenja nalazio se veliki keltski sveti prostor. Kako tvrde istoričari, kelti su imali prvo naselje na ovom prostoru, svoj Hram, a kroz istoriju i različito izgovaranje imena ovog mesta slovo H se izgubilo i ostao je Ram.


NSinfo: Nova osmospratnica na uglu Bulevara Evrope - Novi Sad prodao plac za za 251 milion\nNova osmospratnica na uglu Bulevara Evrope - Novi Sad prodao plac za za 251 milion\nNovosadska uprava je na javnim licitacijama prodala pet\ngrađevinskih parcela za 332 miliona dinara.\nNajveći deo zarade je od prodaje parcele za gradnju osmospratnice na uglu Bulevara Evrope i Ulice Aranji Janoša koja je prodata po početnoj ceni nešto većoj od 251 milion dinara preduzeću Galens invest.\nKako su za 021.rs naveli u Upravi za građevinsko zemljište, po vrednosti sledi parcela u Kornelija Stankovića, nedaleko od kružnog toga sa Bulevarom Evrope, od oko 45 miliona dinara. Kupac je firma "Permano" koja je izlicitirala takođe početnu cenu i sada će na tom mestu moći da sagradi petospratnicu sa potkrovljem.\nPo početnoj ceni od 18.836.000 dinara prodata je parcela u Ulici Novoj severno od Puta novosadskog partizanskog odreda, u radnoj zoni Sever II namenjena za poslovanje i to preduzeću "AG INSTITUT".\nGrad je jednu parcelu prodao po ceni većoj od početne, a to je prostor na Temerinskom putu namenjen za poslovne sadržaje, koji je prodat za 12.420.000 dinara, što je tri puta više od početnih 4,1 milion. Kupac je, prema navodima UGZI-ja, Vlajko Zec.\nPoslednja parcela prodata je za 4,7 miliona dinara, što je isto početna cena, a u pitanju je parcela od 457 kvadrata u ulici Milana Savića bb namenjena za porodičnu kuću.


Klub Srba u Parlamentu FBiH bio je kompletan 2010.-2014. godine - Istinomjer\nKada je trenutni saziv Doma naroda Parlamenta FBiH u pitanju, Klub delegata iz reda srpskog naroda broji 13 delegata, ali onaj iz 2010-2014. godine bio je kompletan.\nNajavljujući neke od svojih budućih političkih poteza koje bi eventualno mogao povući, novoizabrani član Predsjedništva BiH iz reda srpskog naroda, Milorad Dodik osvrnuo se i na popunjavanje Kluba delegata iz reda srpskog naroda u Doma naroda Parlamenta FBiH, dovodeći to pitanju u vezu sa Vijećem naroda Republike Srpske:\nEvo direktno ću reći, ako ne popune Klub Srba u drugom entitetu pristupićemo ustavnim promjenama i ukinuti Vijeće naroda Republike Srpske. Klub Srba od Dejtona do danas nikada nije bio formiran u Federaciji BiH. Ne prijetim, ali ako mi ne možemo da tamo imamo popunjen klub, zašto bismo bili servilni prema drugima u Republici Srpskoj.\nPodsjećamo, nakon Opštih izbora održanih 2002. godine, u tadašnjem sazivu Doma naroda Parlamenta FBiH, Klub delegata iz reda srpskog naroda od predviđenih 17, brojao je 9 delegata, dok su u mandatnom periodu 2006-2010. godine ovom Klubu nedostajala tri delegata.\nKada je trenutni saziv Doma naroda Parlamenta FBiH u pitanju, Klub delegata iz reda srpskog naroda broji 13 delegata, ali onaj iz 2010-2014. godine bio je kompletan, te je taj saziv brojao Ustavom Federacije BiH predviđeni broj delegata, i to po 17 iz reda bošnjačkog, hrvatskog i srpskog naroda, te 7 iz reda “Ostalih”.\nOvim Istinomjer izjavu predsjednika Republike Srpske, Milorada Dodika da Klub delegata srpskog naroda u Domu naroda Parlamenta FBiH od Dejtona do danas nikada nije bio formiran ocjenjuje neistinitom.


U prvoj fazi, predmetna investicija odobrena za 871 poljoprivrednika koji su konkurisali na projekat Svetske banke - Agro TV\nPočetna Novo U prvoj fazi, predmetna investicija odobrena za 871 poljoprivrednika koji su konkurisali...\nMinistarstvo poljoprivrede, šumarstva i vodoprivrede za Prvi javni poziv za podnošenje prijava za utvrđivanje prava na korišćenje bespovratnih sredstava u okviru Projekta za konkurentnu poljoprivredu Srbije u 2021. godini donelo je odluku o uvećanju novčanih sredstava koja su gotovo udvostručena u odnosu na početna opredeljena sredstva.\nOpredeljeno je 1,200.000.000 dinara po ovom pozivu, za unapređenje konkurentosti poljoprivredne proizvodnje, najviše, prema zainteresovanosti poljoprivredika, za nabavku nove mehanizacije. Traktori i priključne mašine su u najvećem broju prijava koje su se podnete Ministarstvu poljoprivrede, šumarstva i vodoprivrede.\nU prvoj fazi projekta odobravanje prava na korišćenje bespovratnih sredstava biće omogućeno 871 poljoprivredniku, prema redosledu na Konačnoj rang listi objavljenoj 8. oktobra 2021. godine. Takođe, svi podnosioci prijava koji su na Konačnoj rang listi rangirani brojem ispod 871, nisu automatski odbijeni, jer će se lista obuhvata podnosioca prijava pomerati, shodno utrošku novčanih sredstava.\nPodnosiocima prijava sleduje druga faza projekta, odnosno izrada poslovnog plana i konsultacije sa poslovnom bankom o podnošenju zahteva za odobravanje kredita za 40% prihvatljivih troškova investicije za koju su podneli prijavu. Po dobijanju odobrenja od poslovne banke i pisma o namerama kojim se potvrđuje spremnost izabrane banke da podrži korisnika, podnose Ministarstvu poljoprivrede, šumarstva i vododprivrede svu potrebnu dokumentaciju za drugu fazu projekta. Nakon pregleda ispravnosti dokumentacije sa svim korisnicima koji su dobili odobrenje od Tima za implementaciju Projekta konkurentne poljoprivrede Srbije, Ministarstvo poljoprivrede, šumarstva i vodoprivrede će potpisati Ugovor o dodeli bespovratnih sredstava.


Država izračunala i evo koliko traži za Komercijalnu banku | Kamatica\nPočetna > vest > Država izračunala i evo koliko traži za Komercijalnu banku\nDržava izračunala i evo koliko traži za Komercijalnu banku\nTekst objavljen: 03.06.2019 11:27\nTačno 500 miliona evra u Nemanjinoj 11 slovi za cenu po kojoj država vrednuje 100 odsto kapitala „Komercijalne banke“, saznaje Blic.\nIzvor Blica kaže da je pola milijarde evra za celu banku, „dobra cena, ukoliko se u obzir uzmu sve okolnosti od uticaja“.\nBankau Srbiji ima 202 filijale i ekspoziture sa ukupno 2.770 zaposlenih, a posluje i u Republici Srpskoj i u Crnoj Gori. Država je vlasnik 41,7 odsto akcija u Komercijalnoj banci,EBRD24,4 odsto, a Fond Svetske banke 10,1 odsto.\ncena prodaja komercijane banke prodaja Komercijalna banka 500 miliona evra


Bolsonaro podržao demonstracije, uprkos korona virusu\nTanjug 16. marta 2020. 08:41\nBRAZILIJA – Brazilski predsednik Žair Bolsonaro slikao se sa pristalicama i pozdravio njihove demonstracije u najvećim gradovima, čime je izazvao kritike političkih lidera zbog ohrabrivanja velikih okupljanja koja bi mogla da pojačaju širenje korona virusa.\nBolsonaro se oglušio i na savete medicinskih stručnjaka da preduzme mere predostrožnosti nakon što je nekoliko članova delegacije koja ga je pratila tokom prosete Floridi bilo pozitivno na kororna virus.\nBolsonaro de došetao do ograde ispred predsedničke kampanje u dresu brazilske fudbalske reprezentacije da bi se sreo sa demonstrantima, pozdravljao se sa njima pesnicama i najginjao se ka gomili da bi snimao selfije.\nBolsonaro je u video snimku na zvančnom Fejsbuk nalogu rekao da je „neprocenjivo“ što vidi toliko ljudi koji demonstriraju u korist njegovog programa, iako je on protiv okupljanja u obraćanju naciji u četrvtak.\n„Iako sam sugerisao odlaganje, ne mogu ništa da naredim jer protest nije moj. Ljidi su izašli na ulice iako je sve protiv njih – štampa, virus, preporuke“, rekao je Bolsonaro.\nPredsednik Donjeg doma brazilskog parlamenta Rodrigo Maja nazvao je Bolsonarovu podršku demonstracijama „napadom na javno zdravlje“, dok je predsednik Senata Davi Alkolumbre istakao da je „nesmotreno stimulisati okupljanja na ulicama“.\nBrazlski predsednik je na testu bio negativan, kao i njegov američki kolega Donald Tramp, nakon njihovog susreta, ali je list O Estado de Sao Pulo izvestio da je medicinski tim Bolsonaru savetovao da ostane u izolaciji do početka sedeće nedelj, prenosi Rojters.\nList je juče javio da je i sedmi član delegacije koja je posetila Floridu pozitivan, kao i četiri člana tima za podršku putovanju.\nBroj zaraženih korona virusom u Brazilu u nedelju je skočio na 200 sa samo nekoliki desetina koliko ih je bilo prošle nedelje.


Sportske.net - LŠ - Favoriti izbegli Bajern, Ibra ide na Murinja!\nSpala je knjiga na osam slova, najbolji od najboljih će se boriti za svoje mesto u završnici Lige šampiona i za korak bliže ka velikom finalu koje će se odigrati u Lisabonu.\nSvi klubovi u konkurenciji za mesta u završnici su evropski šampioni, krem evropskog fudbala je na jednom mestu.\nMečevi četvrtfinala se igraju 01. i 02. aprila, a revanši su zakazani za 08. i 09. april.\nTačno u podne održan je žreb u Nionu, Đani Infantino i specijalni gost žreba, proslavljeni Luiš Figo odlučili su sudbinu klubova, uzbuđenja nisu izostala.\nPored ovoga, održan je i žreb za Ligu Evrope, a parove možete pročitati OVDE.\nZanimljiva činjenica jeste da će se prvog aprila odigrati prvi međusobni duel Barselone i Atletika u istoriji Lige šampiona. Oni će ukupno odigrati još tri utakmice do kraja sezone, a u tri dosadašnja meča ove sezone nije se desilo da imamo pobednika, sa ukupnom gol razlikom 1:1.\nSvakako da će Barselona ući u ovaj dvomeč kao favorit najviše zahvaljujući sve boljoj formi Lea Mesija, ali nikako ne treba otpisati četu Dijega Simeonea.\nSvi španski klubovi će igrati prvog aprila svoje prve mečeve, Real Madrid će na svom terenu dočekati Borusiju Dortmund u reprizi polufinala prošlogodišnjeg izdanja Lige šampiona. Većina ljubitelja fudbala veće šanse daje ''Kraljevskom klubu'', ali ne treba zaboraviti činjenicu da će na Signal Iduna Parku biti frenetična atmosfera u revanš meču i da Ronaldo i kompanija moraju dobro da se pomuče da bi prošli u polufinale.\nZa razliku od prošle godine, Real je bolji tim, a Borusija nešto slabiji najviše zbog povreda svojih prvotimaca, tako da, ipak, veće šanse dajemo Madriđanima.\nMeč između PSŽ-a i Čelsija biće jedan od najzanimljivijih, prošle godine su Parižani protiv favorita iz Barselone umalo prošli u polufinale, a ove godine ih očekuje ispit ravan prošlogodišnjem.\nČelsi ima dosta više kvalitetnih utakmica u nogama i zbog toga dajemo prednost gostima u prvom meču. Ipak, izostanak Nemanje Matića do kraja ove sezone Lige šampiona biće veliki hendikep za Čelsi. U svakom slučaju, pravi test za ekipu Lorana Blana, ovo je trenutak da pokažu da silni milioni nisu uzalud potrošeni.\nBajern iz Minhena melje svoje protivnike, ko god da mu se nađe na putu, a sledeći bi mogao da bude Mančester Junajted. Videćemo koliko je prolazak 'Đavola' protiv Olimpijakosa podigao samopouzdanje ekipi, i da li taj porast samopouzdanja uopšte može da pomogne da se savlada šampion Evrope. Nema sumnje, Bajern je u ovom trenutku favorit u ovom dvomeču.\nPolufinalni žreb biće održan 11. aprila, takođe u Nionu.


Kadeti GFK Jasenica 1911 1. februara počinju pripreme za prolećnu sezonu: Trener Marko Pavković odlazi u Jagodinu\nMladi stručnjak ističe da neće zapostaviti sjajnu palanačku generaciju i da se nada, da će, uz podršku opštine, nastaviti niz uspeha\nKadeti GFK Jasenica 1911 su obležili jesenju sezonu u svim ligama mladjih fudbalskih kategorija na teritoriji Zapadne Srbije. Palančani su, u grupi "Dunav", ubedljivo prvi sa svim pobedama, uz jedan remi i bez poraza.\nSjajnu generaciju predvodi mladi stručnjak Marko Pavković, koji ističe da su fudbaleri zaslužili uspeh, svojim radom, disciplinom i talentom. Ipak, bilo je problema oko finansija, nije bilo podrške lokalne samouprave, u trenucima kada se seniorski pogon kluba ugasio.\nSada se očekuju bolji uslovi. Trener Marko Pavković je dobio obećanje čelnika opštine da će, kadetska i pionirska selekcija Jasenice 1911, dobiti potrebnu pomoć i da bi 1. febrauara trebalo da počnu pripreme za prolećnu sezonu.\nMedjutim, palanačke fudbalere će predvoditi novi trener. Marko Pavković pravi stepenik više u svojoj karijeri i preuzeo je kadete FK Jagodine, koji se takmiče u elitnoj ligi Srbije.\nPored svega, talentovani strateg kaže da neće zapostavioti GFK Jasenicu 1911, da će koordinirati radom, sa novim trenerom, koji će uskoro biti imenovan.


Utorak, 15. novembar 2005.\nPeta sednica Drugog redovnog zasedanja Narodne skupštine Republike srbije u 2005. godini\nPredsednik Narodne skupštine Republike Srbije Predrag Marković sazvao je Petu sednicu Drugog redovnog zasedanja Narodne skupštine Republike Srbije u 2005. godini za 14. novembar, a sednica je počela je 15. novembra, zbog završetka Četvrte sednice Drugog redovnog zasedanja.\nPonedeljak, 14. novembar 2005.\nČetvrta sednica Drugog redovnog zasedanja Narodne skupštine Republike Srbije u 2005. godini.\nZa Četvrtu sednicu Drugog redovnog zasedanja Narodne skupštine Republike Srbije u 2005. godini, koju je predsednik Narodne skupštine Predrag Marković sazvao za 14. novembar, usvojen je sledeći dnevni red:1. Predlog za izbor sudija Ustavnog suda, koji je podneo predsednik Republike,2. Predlozi odluka o izmenama i dopuni Odluke o izboru članova odbora Narodne skupštine Republike Srbije.\nTreća sednica Drugog redovnog zasedanja Narodne skupštine Republike Srbije u 2005. godini\nPredsednik Narodne skupštine Republike Srbije Predrag Marković otvorio je u četvrtak, 20. oktobra 2005. godine u 10:30 časova, Treću sednicu Drugog redovnog zasedanja Narodne skupštine Republike Srbije.\nDruga sednica Drgugog redovnog zasedanja Narodne skupštine Republike Srbije u 2005. godini\nZa Drugu sednicu Drugog redovnog zasedanja Narodne skupštine Republike Srbije u 2005. godini, koju je predsednik Narodne skupštine Predrag Marković sazvao za sredu, 12. oktobar, sa početkom u 10 časova, Narodna skupština je usvojila sledeći dnevni red:1. Predlog zakona o veterinarstvu, koji je podnela Vlada Republike Srbije,2. Predlog zakona o agenciji za veterinarske, fitosanitarne i sanitarne laboratorije, koji je podnela Vlada Republike Srbije,3. Predlog zakona o izmeni Zakona o prevozu u drumskom saobraćaju, koji je podnela Vlada Republike Srbije,4. Predlog odluke o izmeni Odluke o obrazovanju Anketnog odbora radi utvrđivanja istine o novorođenoj deci nestaloj iz porodilišta u više gradova u Srbiji, koji su podneli narodni poslanici Živodarka Dacin, Leila Ruždić-Trifunović, Snežana Stojanović-Plavšić, Miroslav Nedeljković i Milan Dimitrijević,5. Predlog odluke o izmenama Odluke o izboru članova odbora Narodne skupštine Republike Srbije, koji je podneo narodni poslanik Veroljub Stevanović, predsednik Poslaničke grupe Nova Srbija i samostalni poslanici 9+9.Na početku zajedničkog načelnog pretresa o predlozima zakona oveterinarstvu i o agenciji za veterinarske, fitosanitarne i sanitarne laboratorije, narodnim poslanicima se, kao predstavnik predlagača, obratila ministar poljoprivrede, šumarstva i vodoprivrede dr Ivana Dulić-Marković.\nUtorak, 11. oktobar 2005.\nPrva sednica Drugog redovnog zasedanja Narodne skupštine Republike Srbije u 2005. godini\nTrinaesto vanredno zasedanje Narodne skupštine Republike Srbije u 2005. godini\nZa Trinaesto vanredno zasedanje Narodne skupštine Republike Srbije u 2005. godini, koje je, na zahtev 228 narodnih poslanika, potpredsednik Narodne skupštine Zoran Anđelković sazvao za petak, 16. septembar u 16,30 časova, utvrđen je sledeći dnevni red:1. Predlozi odluka o odobravanju određivanja pritvora Ljubomiru Vučkoviću,sudiji Vrhovnog suda Srbije i Milanu Radovanoviću, zameniku Specijalnog tužioca, koje je podneo Administrativni odbor Narodne skupštine.\nDvanaesto vanredno zasedanje Narodne skupštine Republike Srbije u 2005. godini\nSreda, 14. septembar 2005.\nPredsednik Narodne skupštine Republike Srbije Predrag Marković sazvao je, na zahtev Vlade Republike Srbije, Dvanaesto vanredno zasedanje Narodne skupštine Republike Srbije u 2005. godini, za sredu, 14. septembar, sa početkom u 10 časova.\nJedanaesto vanredno zasedanje Narodne skupštine Republike Srbije u 2005. godini\nJedanaesto vanredno zasedanje Narodne skupštine Republike Srbije, koje je predsednik Predrag Marković sazvao za 29. avgust, počelo je 30. avgusta, po zaključenju sednice Desetog vanrednog zasedanja.\nDeseto vanredno zasedanje Narodne skupštine Republike Srbije u 2005. godini\nUtorak, 23. avgust 2005.\nPredsednik Narodne skupštine Republike Srbije Predrag Marković sazvao je, na zahtev Vlade Republike Srbije, Deseto vanredno zasedanje Narodne skupštine Republike Srbije u 2005. godini za 22. avgust 2005. godine.\nDeveto vanredno zasedanje Narodne skupštine Republike Srbije u 2005. godini\nČetvrtak, 21. jul 2005.\nDeveto vanredno zasedanje Narodne skupštine Republike Srbije u 2005. godine\nDeveto vanredno zasedanje Narodne skupštine Republike Srbije u 2005. godini, koje je predsednik Narodne skupštine Republike Srbije Predrag Marković sazvao na zahtev 84 narodna poslanika počelo je 21. jula 2005. godine u 17,30 časova.


Đurić stigao na Kosovo - Radio Kontakt Plus\nĐurić stigao na Kosovo\n11:54, 28.06.2019Izvor: Radio Kontakt plus\nDirektor Kancelarije za KiM, Marko Đurić, stigao je na Kosovo, gde se obratio meštanima Zubinog Potoka.\nĐurić se obratio sledećim rečima: "Nećemo prestati sa podrškom narodu da opstane na KiM".\n"Država Srbija koja trenutno realizuje 149 projekata podrške na KiM, do kraja godine tu brojku će popeti na preko 350 različitih projekata, poput vodovoda ovde u Zubinom Potoku, koji danas puštamo u rad", rekao je Đurić.\n"Projekat poput ovog vodovoda, koji je nakon mnogo truda, muke i peripetija završen u ovoj fazi regionalnog vodovoda, nastaviće se sa izgradnjom i kroz izgradnju sekundarne mreže. Država Srbija će podržati izgradnju sekundarne mreže, koja će obezbediti, ne samo sigurnost u vodosnabdevanju, nego i kvalitetniji pritisak u česmama za građane severa Kosova."\n"Mnogo je onih koji misle da je Srbe lako i moguće naterati da pod pritiskom odustanu. Vaša hrabrost i vaše junaštvo koje ste pokazali u prethodnim nedeljama, služe kao inspiracija i kao primer za ceo srpski narod na KiM."\nZnamo šta je naše, šta je bilo i šta će ostati naše, takođe je poručio.\n"Ono što vi ovde izdržavate, uslovi u kojima se borite, uslovi u kojima opstajete ovde sa vašim porodicama, vredni su i divljenja i poštovanja."\nNakon obraćanja okupljenim građanima ispred opštine Zubin Potok, usledio je sastanak direktora Kancelarije za KiM sa predstavnicima Srba sa Kosova.\nU Zubinom Potoku, dočekali su ga gradonačelnici sve četiri opštine sa severa Kosova, poslanici Srpske liste, kao i meštani.\nNakon Zubinog Potoka, Đurić će prisustvovati svečanom obeležavanju Dana Univerziteta u Prištini sa privremenim sedištem u Kosovskoj Mitrovici, u sali Rektorata u 14 sati.\nTagovi: Marko ĐurićZubin Potok\nObeležava se Dan rudara; Đurić: Bez Trepče ekonomski napredak na KiM bio bi teško zamisliv\nObeležavanje Dana opštine Zvečan u Banjskoj; Đurić otvara hotel u “Rajskoj banji”\nZakon koji nije zaustavio kockanje\nŠpanovićeva iz Birmingema skočila do Tokija\nVelika Britanija 31. oktobra napušta EU "bez obzira na okolnosti"


Vesti online / Vesti / Zanimljivosti / Više od polovine Zemljana je sigurno - vanzemaljci postoje\nViše od polovine Zemljana je sigurno - vanzemaljci postoje\nSkoro polovina ljudi veruje da vanzemaljci postoje i želi s njima da stupi u kontakt, pokazalo je istraživanje sprovedeno u 24 zemlje koje nudi objašnjenje za popularnost franšize "Ratova zvezda" 40 godina nakon prikazivanja prvog filma.\nNaučnici su pred početak prikazivanja "Poslednjeg Džedaja" objavili rezultate istraživanja, prema kojem 47 odsto od 26.000 ispitanika veruje da "postoje inteligentne vanzemaljske civilizacije u svemiru".\nJoš veći broj, 61 odsto, odgovorio je potvrdno na pitanje da li veruje "u postojanje nekog oblika života na drugim planetama".\nOtprilike četvrtina ispitanika izjavila je da ne veruje da inteligentna bića žive van Zemlje, saopštili su naučnici kompanije Glocalities.\nNajviše ljudi koji veruju u inteligentni vanzemaljski život je u Rusiji (68 odsto), slede Meksiko i Kina, a na dnu liste su Holanđani, među kojima samo 28 odsto veruje u 'male zelene'.\nZANIMLJIVOSTI Teoretičari zavere neumorni: Šta je sad ovo?


Rast BDP-a u 2011. iznosio 1,6 odsto\nPrema podacima Republičkog zavoda za statistiku, realni rast bruto domaćeg proizvoda u 2011. godini iznosio je 1,6%, objavila je Narodna banka Srbije.\nMeđugodišnji rast BDP-a, u stalnim cenama prethodne godine, iznosio je 3,0% u prvom, 2,5% u drugom, 0,7% u trećem i 0,4% u četvrtom tromesečju. Desezonirano posmatrano, u četvrtom tromesečju 2011. godine BDP je zabeležio pad od 0,3%.\nIndustrijska proizvodnja je u februaru, prema desezoniranim podacima, zabeležila pad od 13,0%, dok je u odnosu na isti mesec prethodne godine bila niža za 12,8%. Prerađivačka industrija je, prema desezoniranim podacima, u februaru zabeležila pad od 13,9%, dok je međugodišnji pad iznosio 16,1%. Pored toga, pad je zabeležen i u sektoru rudarstva (13,5%) i sektoru snabdevanja električnom energijom, gasom, parom i klimatizacijom (2,8%).\nU okviru prerađivačke industrije, najveći doprinos međugodišnjem padu ukupne industrije potiče od proizvodnje osnovnih metala, proizvoda od nemetalnih minerala, derivata nafte, pića i osnovnih farmaceutskih proizvoda i preparata.\nTakvo kretanje industrije u februaru u velikoj meri rezultat je nepovoljnih vremenskih prilika i otežanog snabdevanja industrijskih proizvođača električnom energijom.\nPromet robe u trgovini na malo je u februaru na međugodišnjem nivou bio realno niži za 5,8%.\nPrema desezoniranim podacima Republičkog zavoda za statistiku, u februaru je zabeležen pad izvoza roba od 16% i uvoza od 2,3%. Posmatrano u odnosu na isti mesec prethodne godine, u februaru je robni izvoz, izražen u evrima, opao za 19,7%, dok je uvoz ostvario rast od 3,4%.


Moramo da budemo svesni da ne postoje ekspresna rešenja, već da je neophodna korenita promena nezdravih životnih navika.\nUsled stvaranja masnih potkožnih naslaga i gomilanja metaboličkih produkata, kojih organizam ne uspeva da se oslobodi redovnim putem, dolazi do pojave deformiteta poznatog kao pomorandžina kora, ili celulit. Ova vrsta problema se daleko češće javlja kod žena nego kod muškaraca, a smatra se da razlog za to leži u osnovnom uzročniku nastanka celulita – ženskom hormonu estrogenu. Jedan od efekata ovog hormona jeste povećanje propustljivosti zidova krvnih sudova, što dovodi do nagomilavanja tečnosti u regijama tela za koje je karakteristična pojava celulita. Najčešće pogođeni slabljenjem vezivnog tkiva i pojavom celulita jesu predeli butina, glutealne regije, stomaka i donjeg dela leđa, a moguća je pojava i na ostalim delovima tela.\nOno što povećava rizik od nastanka celulita jesu hormonalne promene kroz koje organizam prolazi tokom rasta i sazrevanja, trudnoća, premenstrualni period, menopauza, uzimanje antibebi pilula ili nekih drugih hormonskih preparata. Prekomerna telesna težina i nezdrave životne navike siguran su put ka razvoju trajne pojave ovog deformiteta. Genetika takođe ima značajnu ulogu, tako da žene u čijoj je porodici ovaj problem zastupljen mogu da očekuju da će se i same susresti sa njim. Podaci, inače, pokazuju da se čak 85% žena u nekom periodu života suoči sa pojavom celulita.\nNajbolji način borbe protiv nastanka celulita započinje u ranom detinjstvu, i sastoji se u navikavanju na zdravu izbalansiranu ishranu, uz redovno, umereno bavljenje fizičkim aktivnostima. U kombinaciji sa dobrom genetikom ovo je poprilično siguran put ka prevenciji nastanka pomorandžine kore. Međutim, ako ćemo da budemo iskreni, većina nas nije o tome razmišljala kada smo bile male, baš kao ni naše majke.\nTo ne znači da je sada prekasno, jer celulit nikako nije nešto čemu se smemo predati bez borbe. Nastanak celulita je signal da je potrebna korekcija u našem odnosu prema sopstvenom zdravlju, a zapušten, ovaj problem može da ima i ozbiljne posledice.\nOno što je neophodno da uradimo da bismo pobedili u ovoj borbi je sledeće:\nmoramo da regulišemo sopstvenu telesnu težinu,\nmoramo da unosimo dovoljno tečnosti svakoga dana (najmanje 2l vode),\nsveže voće i povrće moraju da budu prisutni u svakom obroku,\nmoramo da uvrstimo vežbanje ili brzo hodanje u svoj svakodnevni raspored.\nAnticelulit masaže su izuzetno koristan dodatak navedenim merama. Uz konsultaciju sa svojim farmaceutom, izaberite neki od preparata koji podstiču mikrocirkulaciju. Ima ih na bazi bršljana, enzima mukopolisaharidaze, sa dodatkom guarane, ulja limunove trave, kapsaicina, mentola ili kamfora. Za samostalnu primenu, bez masaže za koju se koriste ulja, postoje kreme i gelovi koje koža lako upija.


Novi incident u Fukušimi, para i dalje iznad reaktora\nSistem za hlađenje reaktora broj 6 nuklearne centrale Fukušima, koji nije oštećen u zemljotresu i cunamiju 2011, privremeno nije radio, dok se iznad oštećenog dela postrojenja i u četvrtak izdiže para.\nKako je saopštila kompanija TEPCO, koja upravlja postrojenjem, sistem za hlađenje u reaktoru zaustavio se oko 10.15, po lokalnom vremenu, a ponovo je pokrenut oko 12.00.\nTEPCO je saopštio u ponedeljak da je kontaminirana voda istekla u Tihi okean nedaleko od centrale, a poslednjih nedelju dana svakodnevno se izdiže para iznad reaktora broj 3 u Fukušimi, elekatrani koja se nalazi kod mesta Okuma, 230 kilometara severoistočno od Tokija.\n"I danas oko 13.00, po lokalnom vremenu, vidi se para", rekao je portparol kompanije TEPCO.\nTri reaktora u Fukušimi oštećena su u razornom zemljotresu i cunamiju koji je Japan pogodio u martu 2011. Havarija je izazvala zračenje koje i dalje kontaminira vodu, vazduh i zemljište u okolini postrojenja.


OČIGLEDAN DOKAZ ŠTA ĆE SE DESITI: Ruska vojska ima 30 puta više krstarećih raketa nego pre 6 godina | WebTribune\nHome SPEKTAR OČIGLEDAN DOKAZ ŠTA ĆE SE DESITI: Ruska vojska ima 30 puta više krstarećih raketa nego pre 6 godina\nPosted date: новембар 07, 2018 In: SPEKTAR\nBroj krstarećih raketa dostupnih ruskoj vojsci se povećao za 30 puta u proteklih šest godina, objavio je list ruskih oružanih snaga Krasnaya Zvezda.\nPored toga, broj kopnenih, pomorskih i vazdušnih nosača je porastao za više od 12 puta, objavio je ovaj list.\nOvo povećanje je pre svega posledica isporuke taktičko-operativnih raketnih sistema Iskander-M, kao i brodova i podmornica opremljenih Kalibr krstarećim raketama.\nMediji su takođe objavili da zemlja završava razvoj dronova sposobnih da dostignu bilo koju destinaciju u kontinentalnoj Evropi, bilo da polete iz Kaljiningradske oblasti (najzapadniji deo Rusije) ili da lete do Kanade napuštajući autonomni distrikt Čukotka, Daleki Istok zemlje.\n“Završavamo razvoj inovativnih sistema sposobnih za obavljanje zadataka na udaljenosti i do tri hiljade kilometara,“ navodi se u članku.\nPrema infromacijama, Rusija je u proteklih šest godina stvorila skoro 40 vojnih jedinica specijalizovanih za bespilotne letelice koje su primile više od 1.800 dronova sposobnih za operacije izviđanja na udaljenosti i do 500 kilometara.\nOvo veliko povećanje je takođe usledilo jer su se Moskva i Peking dogovorili o novim isporukama oružja od strane Rusije, rekao je šef ruske delegacije u Kini Viktor Kladov.\nKao predstavnik Rostec kompanije, koja je deo ruske kompanije za izvoz oružja (Rosoboronexport), Kladov je rekao da ove dve zemlje aktivno sarađuju u svim tehničko-vojnim sferama, odnosno kopnu, vazduhu i moru.\nPored već potpisanih ugovora o prodaji S-400 sistema vazdušne odbrane i Su-35 boraca, Peking i Moskva imaju mnoge druge projekte, rekao je Kladov.\n“Nisam želeo da govorim o detaljima, ali mogu reći da smo nedavno potpisali još tri ugovora o prodaji oružja sa kineskom stranom,“ rekao je on.\nIzmeđu 6. i 11. novembra, kineski grad Zuhai sprovodi aeromiting China Airshow 2018, kom prisustvuje ruska delegacija.\nUgovor o isporuci 24 Su-35 borca je potpisan 2015. godine i trebalo bi da bude završen 2019. godine. Iste godine, Moskva i Peking su se složili o prodaji S-400 sistema, a isporuka se očekuje do 2020. godine. Kladov je uveren da će Rusija obavljati izvoz u dogovorenim rokovima.\nPored toga, Moskva će Majnmaru isporučiti šest Su-30SM boraca po ugovoru potpisanom ove godine, kao i šest Yak-10 aviona za obuku.\nUkupno, Rosoboronexport će u 2019. godini izvesti oružja u vrednosti od 13,4 milijarde dolara.\nStoga, uprkos snažnoj konkurenciji na tržištu i sankcijama protiv Rusije, prodaja oružja sledeće godine neće biti niža nego u 2018. godini, zaključio je predstavnik ruske države.